text:
- TIOTAL
- Companaidh Iasgach Bhradain na Gàidhealtachd an Iar - litir mu luach-cìse an fhearainn, 1953
- EXTERNAL ID
- HCD_DAVIDBANKS_105
- DEIT
- 28 Lùnastal 1953
- LINN
- 1950an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 1413
- KEYWORDS
- gnìomhachas an iasgaich
iasgach a' bhradain mara
bradan
gnìomhachas a' bhradain
iasgach a' bhric
breac
iasgach le lìon
cìsean
riaghaltas sgìreil
Chaidh an litir seo a chur gu Seumas Banks aig Companaidh Iasgach Bhradain na Gàidhealtachd an Iar. Tha e mu dheidhinn a thaigh ann an Ach' a' Bhàigh, Port Rìgh. Faisg air an taigh bha seada-bhàta ann anns an glèidheadh iad na bàtaichean na bu mhotha a bhiodh aca ag iasgach san t-seusan. Bhiodh iad cuideachd a' glèidheadh lìn, uidheam eile agus bàtaichean beaga ann sa gheamhradh. Tha coltas na litreach seo ag innse gu robh Banks an dòchas gum biodh an talamh air ath-luachadh mar fhearann àiteachais gus nach biodh an taigh-còmhnaidh fhèin a' nochdadh air liosta luachaidh na siorrachd. Dh'fhàgadh sin Banks gun ach glè bheag de chìsean-siorramachd a phàigheadh, fìor bhuannachd don ghnothachas aige. Ach dh'fhàg freagairt Fear-measaidh na Siorramachd glè bheag de theagamh sa chùis no cothrom air barrachd rèiteachaidh.
West Highland Salmon Fisheries Co Ltd (Companaidh Iasgach Bhradain na Gàidhealtachd an Iar Earr.)
Ann an 1944 cheannaich Seumas Banks & Mic, Peairt, màl iasgaich a' bhradain aig Oighreachd Chille Mhoire san Eilean Sgitheanach, bho A Powrie & Co, agus chuir e air bhonn a' West Highland Salmon Fisheries Co Ltd' (Companaidh Iasgach Bhradain na Gàidhealtachd an Iar Earr.) gus am màl obrachadh. Chùm an companaidh a' dol gu ruig 1962 nuair a chaidh a reic gu Coinneach MacMhathain, Port Rìgh.
Nuair a ghabh Banks & Mic thairis am màl bha stèiseanan iasgaich ann an Leathallt, Rigg (Boraraig), Stafainn, Port Rìgh, Camas Tianabhaig, Bail' Meadhanach agus Caisteal Bhròchaill (ann an Ratharsair). Ann an 1956 chaidh Bail' Meadhanach agus Camas Tianabhaig a chur còmhla mar stèisean a' Bhràighe, le triùir ag obair ann, ged a bhiodh ceathrar ag obair mar bu trice sna stèiseanan eile. Bhiodh an companaidh a' cumail mu 28 duine ann an obair gach bliadhna, agus an obair ga thairgse dhan aon fheadhainn gach bliadhna mus fheuchadh an companaidh ri daoine ùra fhastadh.
Bhiodh an seusan a' tòiseachadh fada sa Ghiblean/ tràth sa Chèitean agus a' dol gu deireadh an Lùnastail. Bhiodh grùnn fhireannaich cuideachd gam fastadh ann am mìosan a' gheamhraidh ach an toireadh iad deigh a nìos o dhama an t-Slugain gu bhith air a stòradh san taigh-deighe aig cidhe Phort Rìgh. Bhiodh gach ball den sgioba a' faighinn cùmhnant le fios air tuarastal, sgeama airgid a-bharrachd a bha san amharc agus uairean obrach agus chaidh oilisgin agus bòtannan rubair a thoirt dha.
Chaidh an t-iasg glacte a roinn ann am bradan, bànag agus breac, agus àireamh nam bànag a bu mhotha. Gach bliadhna ghlacadh iad mu 3000 iasg uile-gu-lèir fada sna 1940an agus tràth sna 1950an. Ann an 1957 chaidh an àireamh a bu mhotha a-riamh a ghlacadh - faisg air 10,000 iasg.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Skye and Lochalsh Archives


c: text/html

text:
- TIOTAL
- Foillseachaidhean Taghaidh, 1874: A' toirt taic do Fhriseal Mac an Tòisich
- EXTERNAL ID
- Z_QZP40_2915_P030
- LINN
- 1870an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 8952
- KEYWORDS
- taghaidhean
poilitigs
luchd-poilitigs
pàrtaidhean poilitigeach
Chaidh a' bhileag seo fhoillseachadh rè iomairt Taghaidh Coitcheann 1874 gus taic a thoirt do Theàrlach Friseal Mac an Tòisich, fear de dhithis thagraichean Libearalach airson seat phàrlamaideach Bailtean Inbhir Nis. Tha I na freagairt do bhileig eile, a bha gu math coltach rithe, a chaidh fhoillseachadh le a phrìomh cho-fharpaiseach, Aonghas Mac an Tòisich an Ràthaig Mhòir, an tagraiche Libearalach eile. Thathar a' cur às leth Fear an Ràthaig Mhòir gur esan an Tòraidh bu mhotha den dithis aca agus gun obraicheadh e airson maith an t-sluaigh, agus gu h-àraidh airson an luchd-obrach.
B' e toradh an taghaidh airson Bailtean Inbhir Nis (a' gabhail a-steach Inbhir Nis, Inbhir Nàrann, Farrais is A' Chananaich):
Friseal Mac an Tòisich (Libearalach neo-eisimeileach) - 1,134
Mac an Tòisich an Ràthaig Mhòir (Libearalach) - 879
Mac an Tòisich an Tuilm (Tòraidh) - 16
Fhuair na Libearalaich aig Uilleam Gladstone a' mhòr-chuid de na bhòtaichean san taghadh, ach fhuair na Tòraidhean aig Benjamin Disraeli a' mhòr-chuid ann an Taigh nan Cumantan. 'S e pàirt mòr den adhbhar gun d' fhuair iad iomadh roinn-taghaidh gun fharpais

robotstxt: allowed

filter: keep


text:
Naidheachdan 11:00m
28 Am Faoilleach 2016 Ùraichte aig Ùraichte aig
Obar Dheathain
Thèid còrr air £5m de thaic-airgid a ghealltainn airson baile Obar Dheathain agus sgìre an ear-thuath. Cuiridh Riaghaltas na h-Alba còrr air leth den t-suim sin an sàs iad fhèin, a thuilleadh air "Aonta Baile", no "City Deal" a thèid a mhaoineachadh an dà chuid le Riaghaltas Westminster agus Riaghaltas Holyrood. Tha dùil gun tèid an t-airgead a chosg, am measg eile, air leasachaidhean rèile eadar Monadh Ròis agus Obar Dheathain, agus cuideachd airson piseach a thoirt air port Obar Dheathain. Tha an sgìre air a bhith a' fulang le crìonadh ann an gnìomhachas na h-ola, am measg eile.
Fògarraich
Dhearbh Riaghaltas Bhreatainn gun gabh an dùthaich barrachd chloinne a tha nam fògarraich ann an Siria, agus bho champaichean ann an dùthchannan timcheall air Siria. Chan eil fhios fhathast co mheud a ghabhas Breatainn, ach bidh seo a thuilleadh air an 20,000 fògarrach a gheall an dùthaich a ghabhail thairis air an ath-chòig bliadhna. Cha ghabh Breatainn ge-tà, clann leotha fhèin, a th' air an Roinn Eòrpa a ruighinn mar thà.
Young's Seafood
Tha a' chompanaidh Young's Seafood air innse gu bheil iad a' dùnadh gu tur an taigh-smòcaidh aca ann am Baile nan Granndach. Chaidh 24 cosnadh a chall aig an làraich aig deireadh na bliadhna an-uiridh nuair a bha trioblaidean ionmhais aig a' bhuidhinn 's iad air cùmhnant luachmhor le Sainsbury's a chall. Bha Young's air a bhith a' feuchainn ris an làrach a cheannach bho Iomairt na Gàidhealtachd 's nan Eilean, agus iad a' cumail a-mach gun toireadh seo cothrom dhaibh an obair aca a thòiseachadh a-rithist. Ach dhiùlt HIE an làrach a reic, 's iad ag ràdh gun robh e gu maith na coimhearsnachd gum biodh e ann an làmhan na buidhne poblaich.
Eaconamaidh Bhreatainn
Thàinig fàs de 0.5% air eaconamaidh Bhreatainn sa chairteal mu dheireadh den bhliadhna an-uiridh. Tha sin a' ciallachadh gun robh fàs còrr air 2% anns an eaconamaidh thairis air a' bhliadhna 2015 uile gu lèir.
Dh'iarr an dà chuid an SNP agus na Làbaraich gun tèid sgrùdadh a dhèanamh leis a' Choimisean Eòrpach air an aonta dhan tàinig Roinn nan Cìsean le Google. Bha an Coimisean air cantainn gun sgrùdadh iad a' chùis nam faigheadh iad gearain. Phàigh Google £130m de chìsean, ach tha mòran a' gearain nach robh sin gu leòr.


text:
Léon Gambetta
B' e fear-lagha agus neach-poileataigs poblachdach[1] às An Fhraing a bh' ann an Léon Gambetta (IPA: leɔ̃ ɡɑ̃bɛta, Cahors, 2 an Giblean, 1838 - Sèvres, 31 an Dùbhlachd 1882). Mac fear-malairt à Genova agus boireannach Fraingeach, b' e fear-lagha gu matha soirbheachail a bh' ann. Thug e pàirt mhòr ann an Riaghaltas sònraichte a chaidh a chur air dòigh ann an 1870, an dèidh dhan Fhraing an cogadh an an aghaidh na Prùise a chall. Bha esan cuideachd an lùib riaghaltas Treas Poblachd na Frainge, a mhair bho na thuit An Comann ann an 1871 gu ruige 1940. B' e esan fhèin a ghairm A' Phoblachd, dìreach dà latha an dèidh dhan rìgh ghèilleadh dha na Gearmailtich. Mar Jules Ferry, bha e airson nach biodh an eaglais idir a' toirt buaidh air sgoiltean.[2]


text:
Soacha
'S e baile mòr ann an Cundinamarca,[1] Coloimbia,[2] a th' ann Soacha. Tha e suidhichte dìreach ann am meadhan na dùthcha aig 400m os cionn ìre na mara agus 102km air falbh bho Bhogotá agus 30km bhon Abhainn Mhagdalena. 'S e baile le gnàth-shìde gu math teth a th' ann an Tocaima, agus tha teodhachd mheadhanach dhe 28˚ aige. Chaidh am baile a stèidheachadh ann an 1544.
Susbaint
Sluagh a' bhaile[deasaich | deasaich an tùs]
Tha 17,196 nan tàmh anns a' bhaile fa leth, ach chan eil ach 7,220 a’ fuireach thall anns na sgìrean dùthchasail am broinn crìochan a' bhaile.[3] Tha fearann na dùthcha sin ga roinn eadar na bailtean (Spàinntis: municipios) agus le sin tha gach clachan agus croit fo stiùireadh baile air choireigin.[4] Air adhbharan trioblaidean poilitigeach air an dùthaich, tha a' mhòr-chuid dhe na daoine anns gach uile baile a-nis a' fuireach anns na bailtean fhèin, is na daoine a' fàgail na sgìrean dùthchasail.
Taobh chinnidh, ' s e daoine geala/mestizos a th' ann a' mhòr-chuid dhe na daoine ann an Soacha, ach tha 0.02% dhe Tùsanaich agus 0.03% dhe daoine le freumhan ann an Afraga. ' S urrainn dhan 82.9% dhe na daoine ann an Tocaima leughadh agus sgrìobhadh. A tuilleadh air sin, chan eil fòn aig an taigh aig 31.9% dhe na dachannan.[5]
Eachdraidh[deasaich | deasaich an tùs]
Bha am baile na phàirt Co-chaidreachais nam Muisca agusa b' e an Zipa a bha na rìgh an seo o chionn fhada. Chaidh Soacha a stèidheachadh ann an 1600 ann an àite far an robh baile Tùsanach ann mar-thà. Phòs Francisco de Paula Santander, curaidh cogadh na Neo-eisimeileachd, aig té à Soacha ann an 1800. Chaidh loighne rèile a thogail tron bhaile ann an 1898. Chaidh am neach-poileataigs airson Pàrtaidh Libearalach Choloimbia Luis Carlos Galán a mharbhadh ann an Soacha ann an 1989. Loisg na daoine aig Pablo Escobar air,[6] nuair a bha e ann an coinneamh aig àm iomairt-taghaidh. B' e nàmhaideas a bha aig cnap na cùise: bha Galán ag iarraidh bacadh a chur air luchd-reic dhrogaichean agus lagh a chur an gnìomh airson gan cur thall thairis far an robh casaidean laghail an aghaidh mòran dhuibh.[7]
Freumhan an ainm[deasaich | deasaich an tùs]
'S ann à dà fhacal ann am Muisca, ann cànan a bha ga bruidhinn san sgìre mus do ràinig na Spàinntich a tha Soacha: Sua (Grian) agus Cha (Fireann). Bheireadh Fear na Grèine sin dhuinn sa Ghàidhlig.
Fèisean[deasaich | deasaich an tùs]
Thathar a’ cumail am iomadach seòrsa dhe fhèis ann an Soacha. Chithear fèilltean caitligeach, leis gur e dùthaich le mòr-chuid Chaitligeach a th' ann fhathast,[8] fèisean na stàite agus tachartasan ionadail a sheallas cho làidir 's a tha beairteas cultarail na dùthcha.
- Fèis an Neo-eisimeileachd: 20mh An t-Iuchar.


text:
Deasbad "nas fheàrr" a dhìth
Tha a' mhòr-chuid de bhuill de Sheòmraichean Malairt na h-Alba a' smaoineachadh gu bheil an deasbad mu neo-eisimeileachd na h-Alba air a bhith truagh, agus nach eil am fiosrachadh bho thaobh seach taobh air a bhith ro fheumail.
Ghabh 759 buidhnean a tha nam buill de Sheòmraichean Malart na h-Alba pàirt anns an sgrùdadh.
Thuirt còrr air an dàrna cuid gun robh an deasbad air a bhith "truagh" no "uabhasach".
B' e airgead, cìsean agus reitichean gnothaich na cuspairean a bu chudromaiche do ghnìomhachasan.
Thuirt faisg air a' chòigeamh cuid aca gun smaoinicheadh iad mu Alba fhàgail nam bhòtadh an dùthaich airson neo-eisimeileachd.
Chaidh an rannsachadh, a dh'iarr Seòmraichean Malairt na h-Alba, a dhèanamh le Comhairle an Rannsachaidh Eaconamaich agus Shòisealta.
Truagh
Bha 56% ag ràdh gun robh an deasbad mu neo-eisimeileachd "truagh" neo "uabhasach".
Thuirt 41% gun robh e "math" no "meadhanach math" agus bha 5% den bheachd gun robh e "math dha-rìribh".
Cha tuirt duine gun robh e "sònraichte math".
Am measg nam prìomh bheachdan:
- Thuirt 18% gun smaoinicheadh iad mu Alba fhàgail nam biodh i neo-eisimeileach
- Chunnaic 53% de ghnìomhachas buannachdan ann an neo-eisimeileachd, le 77% a' faicinn chunnartan
- Dh'iarradh 62% gun cumadh Alba neo-eisimeileach an Not agus aonta-airgid leis a' chòrr den RA
- Chuireadh 68% fàilte air tuilleadh chumhachdan do Holyrood nam bhòtadh Alba an aghaidh neo-eisimeileachd
Bha na buidhnean a' faireachdainn gun robh am fiosrachadh a th' air a bhith a' tighinn bhon fheadhainn a tha a' strì airson neo-eisimeileachd na b' fheumail na am fiosrachadh a dh'fhoillsich luchd-iomairt airson an Aonaidh.
Feumail
Thuirt 36% gun robh fiosrachadh Riaghaltas na h-Alba "feumail" no "gu math feumail", le 40% ag ràdh gun robh am fiosrachadh aig Bu Chòir Alba "feumail" no "gu math feumail".
B' e 16% a thuirt an aon rud mu Riaghaltas na Rìoghachd Aonaichte, le 19% ag ràdh gun robh am fiosrachadh aig Nas Fheàrr Còmhla "feumail" no "gu math feumail".
Thuirt Àrd-Stiùiriche Seòmraichean Malairt na h-Alba, Liz Chamshron, gum feum freagairtean nas fheàrr a thighinn bho gach taobh den argamaid.


text:
Goireasan Gàidhlig airson Foghlam
Fàilte gu làrach-lìn Stòrlann Nàiseanta na Gàidhlig, a' bhuidheann a tha a' co-òrdanachadh foillseachadh agus sgaoileadh ghoireasan do dh'fhoghlam Gàidhlig air feadh Alba.
Welcome to the website of Stòrlann Nàiseanta na Gàidhlig, the organisation charged with co-ordinating the production and distribution of Gaelic educational resources throughout Scotland.
Air an Làraich
Bùth
Dùthaich, Dualchas agus Dànachd! Fosglaibh Ciste Ulaidh na h-Alba...Ciste Ullaidh...
Fileanta
Cruinneachadh de stuthan ag amas gu sònraichte air sgoilearan Gàidhlig aig ìrean Nàiseanta 3, 4 agus 5.Fileanta - Bannan
An Dàrna Cogadh
Chaidh an goireas eadar-chuspaireil seo a chruthachadh airson taic a thoirt do luchd-teagaisg an cuspair seo a lìbhrigeadh le clasaichean 4-7 sa bhun-sgoil.An Dàrna Cogadh...
Bi Sunndach agus Seinn
Ann an leabhar-ciùil Bi Sunndach agus Seinn tha 34 òrain, rannan agus geamannan a chaidh a dhealbh gus ùidh chloinne de gach ìre comais a thogail agus am brosnachadh.Bi Sunndach...
This website is a fun filled resource for parents with children in Gaelic Medium Education. Join an on-line community, get help with homework, play games, listen to Gaelic phrases and lots, lots more...
Na Lochlannaich
Tha còrr is mìle bliadhna bhon a dh'fhairich Alba smachd nan Lochlannach. Aig an àm sin, chaidh an ainmeachadh mar dhaoine cumhachdach, feargach agus eagallach.
’S e làrach do thidsearan a th’ ann am Mìrean airson taic a thoirt dhaibh le gràmar sa Ghàidhlig.
Eaconamas Dachaigh
Cuidichidh an goireas seo le bhith a’ teagasg Eaconamas Dachaigh tro mheadhan na Gàidhlig.


text:
- TIOTAL
- Loch Lagain
- EXTERNAL ID
- QZP40_1475_P214
- ÀITE
- Loch Lagain
- SGÌRE
- Bàideanach
- SIORRACHD/PARRAIST
- INBHIR NIS: Lagan
- DEIT
- 1804
- LINN
- 1800an
- CRUTHADAIR
- G Garrard & T Medland
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31455
- KEYWORDS
- lochan
oighreachdan
iasgach
spòrs
dealan-uisge
cnuic
beanntan
alman
Tha Loch Lagain mu 10 mìle a dh'fhad, an iar-dheas air Ceann Loch Lagain, ann an Gleann Spiothan, eadar Cinn a' Ghiùthsaich is An Gearasdan. Tha an Abhainn Gamhar a' ruith dhan loch aig a cheann a siar.
Thog Companaidh Alman Bhreatannach Earr. an dàma aig Lagan ann an 1934 airson dealan-uisge a thoirt dhan leaghadair almain aig A' Ghearasdan. Tha tràigh Loch Lagain nas motha na tràigh sam bith eile air loch fìor-uisge ann am Breatainn. Tha Taigh Àrd Mheirgidh na sheasamh air taobh an ear-dheas an loch. 'S ann le Oighreachd Àrd Mheirgidh a tha pàirt mòr de thràigh an locha.
Anns an dealbh chithear daoine ag iasgach air tràigh an loch.
Gheibhear an gràbhaladh seo, bho dhealbh air a pheantadh le Seòras Garrard ann an 'A Sporting Tour of the Northern Parts of England and great part of the Highlands of Scotland', le Còirneal T Thornton.


text:
- TIOTAL
- Eàrr-ràdh C - Gnìomhan ma thèid Faclan Còd a Chleachdadh
- EXTERNAL ID
- Z_GB1741_D592_5_39
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 25 Dàmhair 1940
- LINN
- 1940an
- NEACH-FIOSRACHAIDH
- Ionad Tasglainn Ghallaibh
- AITHNEACHADH MAOINE
- 6071
- KEYWORDS
- freiceadan na dùthcha
fo-sgìre chataibh
stand to
action stations
dòighean-obrach do shaighdearan
dòighean-obrach do fheachdan
dara cogadh
an cogadh ann am Breatainn
an cogadh aig baile
An còigeamh duilleag de phàipear a chaidh a chur leis a' Chaiptean, Luchd-obrach Coitcheann (GS), Fo-sgìre Chataibh, a' mìneachadh dòighean-obrach sgaoilidh, agus na rudan rin dèanamh, mas e is gun rachadh na faclan còd "STAND TO" agus "ACTION STATIONS" a chleachdadh.
Rudan rin dèanamh ma thèid na faclan "Stand to" is "Acton Stations" a chleachdadh:
Tha deich gnìomhan rin dèanamh ma thèid "stand to" a chleachdadh, a' gabhail a-staigh: saighdearan a stèidheachadh aig bacaidhean rathaid, mèinnean a chur sìos ann an àiteachan air an sònrachadh, loidhnichean fòn a sgrios, agus àiteachan sgrùdadh charbadan a bhith air an stèidheachadh. Tha "Stand to" a' comharrachadh gu bheil an aimsir freagarrach airson ionnsaigh a thoirt air an dùthaich agus gu bheilear air fios fhaighinn gu bheil coltas ann gu bheil an nàmhaid am beachd sin a dhèanamh.
Tha sia gnìomhan rin dèanamh ma thèid "Action Station" a chleachdadh: rachadh fios a chur air Freiceadan na Dùthcha, rachadh cuid de na rathaidean a dhùnadh agus bhiodh saor-làithean is tìde dheth air a chur dheth


text:
- TIOTAL
- An t-seann drochaid rèile agus an drochaid rèile ùr faisg air Loch Luicheart
- EXTERNAL ID
- PC_HRS_STATIONS_001_1037
- ÀITE
- Loch Luicheart
- SGÌRE
- Am Blàr Dubh
- SIORRACHD/PARRAIST
- ROS: Cunndainn
- LINN
- 1950an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27725
- KEYWORDS
- stèiseanan rèile
Comann Rèile na Gàidhealtachd
HRS
drochaidean
Tha an dealbh camara seo a' sealltainn an t-seann drochid rèile agus an drochaid rèile ùr faisg air Loch Luicheart.
Chaidh an stèisean tùsail ann an Loch Luicheart (air an robh Loch Luicheart Àrd) fhosgladh le Rèile Inbhir Pheofharain agus an Eilean Sgitheanaich san Lùnastal 1871. Anns na 1950an dh'àrdaich sgeama dealan-uisge Gleann Chonain ìre an uisge ann an Loch Luicheart agus dh'fheumadh loidhne an rèile a bhith air a gluasad gu talamh nas àirde agus chaidh stèisean ùr a thogail. B' e Cam-rèile Loch Luicheart a bh' air an loidhne ùr.


text:
Dùil ri togail mòr bho chumhachd nan tonn
Tha aithisg ùr air innse gum faodadh 200 obair a bharrachd tighinn dha na h-Eileanan an Iar, fhad 's a thathas a' togail sgeama ùir airson cumhachd nan tonn.
Tha Aquamarine Power airson còrr is 50 inneal a chur dhan mhuir far iar-thuath Eilean Leòdhais.
Rinn Aquamarine Power an sgrùdadh seo airson faighinn a-mach dè a' bhuaidh a bhiodh aig an leasachadh air eaconamaidh na sgìre.
Tha a' chompanaidh à Dùn Èideann den bheachd gun tèid suas ri £9m a bharrachd a-steach dhan Ghàidhealtachd 's na h-Eileanan, bho a bhith a' togail nan uidheaman.
Tha am pròiseact aca an dòchas suas ri 50 de na h-innealan 'Osprey 800' a stèidheachadh far oirthir Leòdhais, agus iad am beachd 40mw de chumhachd fhaighinn àsta.
Tha measaidhean a' leantainn air na h-innealan ann an Arcaibh an-dràsta an dèidh a h-uile pàirt dhiubh a dhèanamh ann am Breatainn.
Thathas an dòchas cuideachd gum bi suas ri 37 obair, a leanas 20 bliadhna, co-cheangailte ri bhith a' ruith an sgeama.


text:
Chuir buidheann-obrach a stèidhich Bòrd na Gàidhlig agus MG ALBA, Comataidh Comhairleachaidh Cànain, fàilte aig coinneimh o chionn ghoirid air grunn aithisgean-adhartais a fhuair iad bho LEACAG, pròiseact com-pàirteach, sa bheil diofar oilthighean an sàs, a tha ag amas air goireasan air-loidhne ùra a chruthachadh airson na Gàidhlig. ’S e a tha fa-near do na goireasan sin Gàidhlig dhùthchasach is nàdarra a bhrosnachadh am measg dhaoine a tha an sàs ann an diofar raointean, leithid foghlaim, nam meadhanan agus foillseachaidhean foirmeil. Chuala a’ chomataidh mun ath ìre de phròiseact gràmair far am bi LEACAG a’ gabhail comhairle bho choimhearsnachdan air na dòighean gnàthach sam bi Gàidheil a’ bruidhinn is a’ sgrìobhadh Gàidhlig.
Chaidh a’ chomataidh a chur air chois an-uiridh agus ’s i Jo NicDhòmhnaill, a bhuineas do Nis ann an Leòdhas bho thùs, an Cathraiche. Cuideachd air a’ chomataidh tha Ailean Caimbeul (An t-Eilean Sgitheanach), Catriona Chaimbeul (Uibhist a Deas), Iain MacDhòmhnaill (Griomasaigh), Donnchadh MacGuaire (Muile), Ruairidh MacIlleathain (A’ Chomraich), Dòmhnall Moireasdan (Leòdhas), agus Catrìona Mhoireach (Na Hearadh). Chaidh na buill uile a mholadh air sàillibh an eòlais a th’ aca air a’ chànan, dualchas na Gàidhlig agus iomadh raon eile co-cheangailte ris a’ Ghàidhlig.
Thuirt Jo NicDhòmhnaill: “Tha e follaiseach gu bheil obair mhath ga dhèanamh feuch am bi cor na Gàidhlig a’ sìor dhol am feabhas. Chaidh rannsachadh a dhèanamh ann an 2014, a chomharraich uireasbhaidhean. Sheall e dhuinn cuideachd dè na dòighean anns an robh muinntir na Gàidhlig ag iarraidh dèiligeadh ris na h-uireasbhaidhean sin. Tha a’ chomataidh ann gus dèanamh cinnteach gu bheilear a’ cur farsaingeachd de sgilean is bheachdan gu feum sa phròiseact seo, agus gus dèanamh cinnteach gum bi na goireasan a thig às freagarrach airson nam feumannan a chaidh a chomharrachadh. Aig a’ cheann thall tha sinn airson ’s gum bi misneachd aig daoine Gàidhlig a chleachdadh nar linn fhìn agus san ùine ri teachd.”
Mar phàirt den chiad ìre den phròiseact seo, thathar ag amas air stiùireadh gràmair a chruthachadh agus thèid dòighean-obrach soilleir a stèidheachadh gus briathrachas ùr aontachadh agus a sgaoileadh.
Tha muinntir na Gàidhlig den bheachd gum bu chòir prìomhachas a thoirt don dà leasachadh sin, a rèir rannsachadh a chaidh a dhèanamh do Bhòrd na Gàidhlig a-cheana. Sheall an rannsachadh gu soilleir gun robh daoine bho dhiofar choimhearsnachdan a’ miannachadh gum biodh daoine aig an robh Gàidhlig mar chiad chànan aig teis-meadhan na h-obrach gus an cànan a thoirt air adhart.
Thuirt an Stiùiriche Planadh Cànain is Leasachaidhean Coimhearsnachd aig Bòrd na Gàidhlig, Daibhidh Boag: “Tha a’ Ghàidhlig a’ sìor atharrachadh is a’ sìor dhol air adhart, agus i mar phàirt cudromach de dh’Alba san latha an-diugh. San rannsachadh seo dh’iarr sinn air muinntir na Gàidhlig innse dhuinn dè bha a dhìth orra aig an àm seo agus, rud a bha fìor chudromach, dè na goireasan a bu chòir dhuinn a chruthachadh gus frithealadh air feuman luchd-labhairt na Gàidhlig, aig gach aois agus aig gach ìre fileantachd.”
Thuirt Iseabail Nic an t-Sagairt, an Stiùiriche Ro-innleachd is Co-bhanntachd aig MG ALBA: “Tha sinn toilichte a bhith a’ toirt cuideachadh pragtaigeach do luchd-cleachdaidh na Gàidhlig le gràmar agus le briathrachas ùr. Tha an obair seo an dà chuid pragtaigeach agus feumail, agus cuideachd, gu cudromach, tha sàr-eòlaichean a’ chànain agus eòlaichean acadaimigeach a’ toirt ùghdarras don obair seo.”
DEIREADH


text:
Làrach-lìn / Website anlanntairAn Lanntair
Ro-ràdh
Tha An Lanntair a’ tabhann cothrom trèanaidh cruthachail Gàidhlig do neach dealasach mar phàirt den Sgioba Prògramadh nan Ealain-chluiche againn. ’S e cothrom cruth-atharrachail a bhios ann an seo do neach-labhairt na Gàidhlig eadar 20 is 24 bliadhna a dh’aois, a tha airson
ionnsachadh mu na sgilean practaigeach a dh’fheumar airson dreuchd shoirbheachail a leasachadh san raon seo dhen obair againn. Tha sinn a’ sireadh neach air ùr cheumnachadh bho chùrsa sna h-ealain no sa Ghàidhlig airson na h-obrach seo, a mhaireas airson aon bhliadhna sa chiad dol a-mach.
Fios mu An Lanntair
’S e ionad iomadh-ealain a tha anns An Lanntair – togalach a tha na ghailearaidh ealain, taighcluiche, taigh-dealbh, talla consairt, àrd-ùrlair airson bàrdachd is litreachas, stiùidio – tha a h-uile ceàrnaidh air a chur gu feum gus na h-ealain a thaisbeanadh ann an iomadh cruth. Tha ar
n-obair a’ sgaoileadh aig ìre nàiseanta agus eadar-nàiseanta, ach tha sinn sònraichte leis gum buin sinn gu mòr ris an àite sa bheil sinn stèidhichte agus tha àite cudromach aig a’ Ghàidhlig agus aig cùisean a bhuineas do dh’Innse Gall. Tha a’ ghoireas againn a’ gabhail a-steach seòmar mòr a shuidheas 220 neach, gaileiridh, oifisean, bùth, bàr agus taigh-bidhe. B’ e an togalach aon de na leasachaidhean ealain a bu mhotha a chaidh a dhèanamh air a’ Ghàidhealtachd agus sna h-Eileanan agus tha e cudromach aig ìre nàiseanta gu ro-innleachdail airson a bhith a’ taisbeanadh ealain agus cultar Innse Gall.
Mar a chuirear airson na h-obrach
Tha an dealbh-obrach agus mion-chomharrachadh an neach a thathar a’ sireadh airson na hobrach an cois seo. Thathar ag iarraidh air an fheadhainn a tha airson cur airson na h-obrach sùil gheur a thoirt orra agus litir a chur a-steach a’ cur airson na dreuchd, a’ mìneachadh nan
dòighean anns a bheil iadsan a’ coinneachadh nan slatan-tomhais riatanach agus miannaichte a tha sa chomharrachadh pearsa, le an Cunntas Beatha na chois agus a chur tron phost no air
post-dealain leis an foirm gu h-ìosal.
Ma tha ceistean aig tagraiche sam bith no ma tha iad airson bruidhinn mu rud sam bith mus cur iad a-steach tagradh, faodaidh iad fios a chur gu Alex Dhòmhnallach, Ceannard nan Ealan-cluiche, air 01851 708480 no alex@anlanntair.com
Seoladh:
An Lanntair, Sràid Choinnich, Steòrnabhagh, HS2 2DS
Ceann-latha airson tagraidhean 9m air Diluain 9 Giblean 2018
Nòta cudromach: Gus measadh a dhèanamh air fileantas sa Ghàidhlig, cumaidh sinn an agallamh air fad tro mheadhan na Gàidhlig. Iarraidh sinn cuideachd air a h-uile tagraiche òraid ghoirid a thoirt seachad mu neach-ealain no pròiseact ealain, tachartas no raon sa bheil ùidh aca agus ceistean a fhreagairt a chuireas am panail orra sa Ghàidhlig.
More infoTrainee Gaelic Performing Arts Programmer.pdf
Trèanaiche Prògramair Ealainn chluiche Gàidhlig.pdf
Tha tagraichean dùinte airson an sanas-obrach seo. Tadhail air an duilleag obraichean airson cothroman ùra fhaicinn.
Applications for this position are closed. Please visit the jobs page to see new positions.


text:
Naidheachdan 11:00m
8 An Gearran 2016 Ùraichte aig Ùraichte aig
Buidhnean Eucorra
Thuirt poilis gur aithne dhaibh 22 bhuidhinn ann an Alba aig a bheil ceanglaichean ri eucoir eadar-nàiseanta. Thuirt iad gu bheil co-obrachadh eadar Poilis Alba, Roinn na Cuspainn agus na Cìse, agus a' Bhuidheann Nàiseanta airson Eucoir, aig Campas Eucorra na h-Alba ann an Gart Cois, air ceanglaichean a thoirt am follais eadar gràisgean eucorra ann an Alba agus ann an dùthchannan eile.
Sealtainn
Thòisich ionad ùr ann an Sealtainn, a chosg £3bn, a' toirt gas air tìr às a' Chuan a Tuath. Bidh an t-ionad a' làimhseachadh mu 8% de ghas na Rìoghachd Aonaichte gu lèir, agus e a' toirt a' ghas sin à raointean mu 100 mìle an iar air Sealtainn.
Ola is Gas
'S tha aonaidhean luchd-obrach na h-ola agus gas a' cur buidhne ùire air bhonn ann an Obar Dheathain an-diugh mu choinneimh na tha de chall cosnaidh sa Chuan a Tuath. Tha dragh gu h-àraid air na h-aonaidhean gun toir cion an airgid droch bhuaidh air sàbhailteachd anns a' ghnìomhachas.
Coirea a Tuath
Thuirt na Dùthchannan Aonaichte gum bu chòir làn-dùil a bhith aig Coirea a Tuath ri smachd-bhannan ùra an dèidh dhaibh rocaid a chur dhan iarmaillt. Thuirt Pyong Yang gur ann a' cur saideil gu fànais a bha iad. Ach tha dùthchannan eile den bheachd gur e deuchainn eile a bh' ann air urchair ballistic.
Campaichean Fhògarrach
Tha dùil ri rabhadh bho Dhàibhidh Camshron an-diugh gum bi campaichean fhògarrach, mar a th' ann an Calais anns an Fhraing, ag èirigh ann an ceann a deas Shasainn ma 's e 's gum fàg Breatainn an t-Aonadh Eòrpach. Tha an iomairt airson falbh às an AE ag ràdh ge-tà, nach eil am Prìomhaire ach a' feuchainn ri bhith a' cur an eagail air daoine.
Cairt a' BhBC
Chan eil guth air craoladh Gàidhlig ann an aithisg Chomataidh a' Chultair aig Pàrlamaid na h-Alba mu ùrachadh Cairt a' BhBC. Tha an aithisg ag iarraidh barrachd smachd ann an Alba fhèin air na tha am BBC a' dèanamh, ach chan eil molaidhean idir mu phrògraman no sianailean sam bith.
Loganair
Coinnichidh riochdairean bho Chomhairle nan Eilean Siar ri Loganair an-diugh a bhruidhinn air seirbheisean adhair nan eilean. Tha luchd-siubhail agus luchd-poileataigs am measg na tha a' càineadh Loganair airson cho tric 's a tha trioblaidean teicnigeach a' cur maill air seirbheisean.


text:
Comhairle air £1m aontachadh airson Loch Baghasdail
Tha Comhairle nan Eilean Siar air aontachadh gun cuir iad £1m ri maoineachadh pròiseact leasachaidh Loch Bhaghasdail ann an Uibhist a Deas.
Bhòt buill de Chomataidh Poileasaidh is Stòrais na Comhairle airson an t-airgead a chur ris a' phròiseact mhòr, luach £9.5m, aig cala Loch Bhaghasdail.
Cruthaichear taighean ùra, cala do iachtaichean, agus goireasan nas fheàrr do dh'iasgairean na sgìre.
Tha dùil gu bheil am maoineachadh bhon Chomhairle a' ciallachadh gum faodar tòiseachadh air an obair a dh'aithghearr.
Mar phàirt den leasachadh, cuirear cabhsair a-mach gu Eilean Ghàsaigh, gus uisge nas doimhne a thoirt a-steach don chala.


text:
Cion-airgid air Sgioba Teasairginn
Dh'fhoillsich Sgioba Teasairginn Bheanntan Innse Gall gu bheil e air faileachadh orra airgead gu leòr a thogail airson ionad eadar-amail a stèidheachadh dhaibh fhèin.
'S i sgioba Innse Gall, a chaidh a chur air chois ann an 2010, an sgioba teasairginn as ùire ann an Alba.
Tha an sgioba an-dràsta stèidhichte aig Stèisean Poilis Steòrnabhaigh.
Ach bha faireachdainn làidir am measg nam ball gum biodh iad na b' èifeachdaiche nam biodh dachaigh eadar-amail aca dhaibh fhèin.
Chuir iad romhpa co-dhiù £15,000 a thogail le a bhith a' sireadh thabhartasan tro Crowdfunding.
Mar phàirt den iomairt chuir iad bhideo goirid ri chèile de sheallaidhean nan Eilean Siar, a' soilleireachadh na tha gam fàgail cho tarraingeach do shreapadairean agus luchd-coiseachd bho air feadh na Roinn Eòrpa.
Bha aca ris an t-airgead a thionail ro Dhihaoine 16mh am Faoilleach, ach dh'fhoillsich an sgioba oidhche Mhàirt gun do dh'fhailich e orra sin a dhèanamh.
A' sgrìobhadh air làrach Facebook na buidhne, thuirt an sgioba gur e "briseadh-dùil eagallach" a bh' ann dhaibh nach robh iad air an targaid aca a ruighinn.
Gheall iad ge-tà gun cumadh iad orra a' dèanamh an dìcheill gus daoine a shàbhaladh, agus cùl-taic a chumail ris na seirbheisean èiginn ann an droch shìde.


text:
Naidheachdan 11:00m
2 An Gearran 2015 Ùraichte aig Ùraichte aig
Ebola
Chaidh dàrna obraiche-slàinte airm a thoirt air ais a Bhreatainn agus dragh ann gur dòcha gun do thog iad Ebola. Thugadh iad a dh'Ospadal an Royal Free ann an Lunnainn. Tha neach eile a bha ag obair còmhla riutha mar thà fo sgrùdadh ann an sin. Tha deuchainnean fhathast gan dearbhadh co-dhiù thathas air Ebola a thogail. Aig a' cheart àm tha deuchainnean a' leantainn air banachdach an aghaidh Ebola ann an Liberia.
An Èipheit
Dh'iarr Breatainn air ùghdarrasan na h-Èipheit iad sùil a thoirt air na binn phrìosain a th' air dithis luchd-naidheachd bho Al-Jazeera, a tha fhathast an grèim san dùthaich. Chaidh Peter Greste, fear-naidheachd Astràilianach a bha an grèim còmhla riutha, a shaoradh an-dè. Thuirt Breatainn gu bheil seasmhachd na h-Èipheit an urra ri làn-ùrram do chòirichean daonna, agus fosgailteas. Chaidh Mgr Greste agus Mohamed Fahmy agus Bahir Mohamed, a chur an grèim ann an 2013.
Gnìomhachas na h-Ola
Tha coinneamh mhòr ga cumail ann an Obar Dheathain an-diugh feuch fuasgladh fhaighinn air duilgheadasan a tha ag èirigh do ghnìomhachas a' Chuain a Tuath ri linn prìs ìseal na h-ola. Tha am Prìomh Mhinistear agus Rùnaire na h-Alba am measg na bhios an làthair. Tha dùil gun iarr Nicola Sturgeon faochadh chìsean dhan roinn. Chaidh Alasdair MacIlleMhìcheil às àicheadh nach do ghluais Riaghaltas Westminster luath gu leòr air a' chùis.
Teine Bàsmhor
Tha dùil gur dòcha gun do chaochaill boireannach ann an teine aig taigh mòr ann an Cataibh. Chaidh luchd-smàlaidh a ghairm gu Taigh Inbhir nan Allt, faisg air Achadh nan Lìon, oidhche Shathairne. Bhathas a' strì cha-mhòr 12 uair de thìde ris an teine. Chaidh cobhair a dhèanamh air boireannach a tha 62, ach tha boireannach eile fhathast a dhìth. Thathas a' tuigsinn gur i a' Bhaintighearna Jean Gilmour, a tha 93 bliadhna de dh'aois.
NHS na Gàidhealtachd
Bidh àrd-urrachan Bhòrd Slàinte na Gàidhealtachd gan ceasnachadh an-diugh le Buill-Phàrlamaid na h-Alba. Bidh Comataidh an Sgrùdaidh Phoblaich a' ceasnachadh nan oifigearan mu uireasbhaidhean ann an stiùireadh ionmhais a' Bhùird. Dh'fheumte £2.5m iarraidh bho Riaghaltas na h-Alba an-uiridh, ri linn gun deach Ospadal an Ràthaig Mhòir thairis air a' bhuidseat.
Breacais
Tha daoine far an dòigh ann am Breacais anns an Eilean Sgitheanach gu bheil Còmhdhail na h-Alba a' moladh an casg-astair tron bhaile àrdachadh. Tha iomairt mhòr air a bhith ann ann am Breacais bho chionn ghoirid cabhsairean coiseachd ceart fhaighinn tron bhaile. Tha Còmhdhail na h-Alba ag iarraidh an casg a chur suas gu 50 m.s.u. bho 40 m.s.u. 's iad ag ràdh nach eil na tha sin de dhaoine a' coiseachd anns an sgìre, agus nach eil uimhir de thaighean faisg air an rathad mhòr fhèin. Tha iad a' sireadh bheachdan tha iad ag ràdh, agus tha iad ag ràdh nach eil iad aig an ìre seo air co-dhùnadh a dhèanamh.


text:
Taic airgid son Talla a' Chinn a Deas
Fhuair comataidh Talla a' Chinn a Deas ann an Uibhist £148,788 son an togalach aca a sgeadachadh.
Tha iad an dùil cidsean ùr a chuir ann, càradh a dhèanamh air a' mhullach agus uinneagan ùra a cheannach cuideachd.
Tha grùnn rudan a' dol anns an talla an dràsta agus aon uair 's gu bheil e deiseil thathar an dòchas gun tèid a chleachdadh barrachd son cuirmean agus buidhnean dràma.
Thuirt cathraiche comataidh an talla, Raghnall MacFhionghain gun robh iad air an dòigh ghlan leis an airgead.
"Tha an talla aig cridhe na coimhearsnachd agus bidh daoine a' tighinn bho fad is farsaing son na goireasan a chleachdadh.
"Bidh e freagarrach son phàrantan is pàisde agus seann daoine a tha a' coinneachadh san talla ga seachdain", thuirt e.
Coille Ath Linne
Fhuair buidheann choimhearsnachd ann an Ceirseadar, Leòdhas, airgead bhon chrannchur cuidead.
Thèid £135,609 a thoirt dhaibh son slighean nas fheàrr a thogail timhceall Coille Ath Linne 's thèid goireasan foghlaim a thogail cuideachd son fiosrachadh a thoirt seachad air fiadh-bheatha agus eachdraidh na sgìre.
Chuir Rùnaire Coille Choimhearsnachd Ath Linne, Iain MacLeòid fàilte air an naidheachd, ag ràdh gun robh an t-airgead a' dol a bhith na chuideachadh mòr dhaibh.
"Bidh cothrom againn leasachadh mòr a dhèanamh son buannachd na coimhearsnachd 's bidh e nas fhasa do dhaoine faighinn timcheall na coille sìos gu Loch Shìophort.
"Bidh barrachd dhen choille ri fhaicinn agus gheibhear an cothrom barrachd ionnsachadh mu na beathaichean is àrainneachd", thuirt e.


text:
A-nochd gu Luaineach Mo Chadal
Tuilleadh mar seo:
Fàilte Rubha Bhatairnis
Fàilte Rubha Bhatairnis
Gur ann an Tùs a'...
Oidhche Shamhna Dhomh 's...
Fiosraichean - An Dotair Màrtainn Mac an t-Saoir
Geàrr-chunntas - Òran saighdeir, ag innse mun chruadal a tha roimhe, 's e a' sabaid san Fhraing. Chan fhaigh e a-mach às a chuimhne gu bràth na cunnartan a thàinig air. Tha e a' caoidh gu bheil an òigridh air an sgrathadh air adhbhar cogaidh. Tha e a' cur dùrachd gu mhàthair 's gu chàirdean agus tha e an dòchas gun till e dhachaigh gu sàbhailte.
Fad a' Chlàir (h:m:s) - 00:02:54
Àm Clàraidh - 2005
Cànan - Gàidhlig
Seòrsa - Òran
Cruinneachadh - BBC
Àireamh a' Chlàir - 94661
Àireamh an Teip Thùsail - MOD 2005 001
Càileachd an Fhuaime - Math
Cruth Inneal a' Chlàir - CD
Àite Clàraidh:
Siorrachd - Ros is Cromba
Paraiste - Steòrnabhagh
Eilean - Leòdhas
Baile/Àite - Steòrnabhagh
Notaichean a' Chlàir - Recorded at the Royal National Mòd.
Ceangal Maireannach - http://www.tobarandualchais.co.uk/gd/fullrecord/94661/1
Tweet


text:
Tha Ionad Mara NAFC UHI ri taobh na mara ann am baile eachdraidheil Sgalabhagh, ceanna-bhaile àrsaidh Shealtainn. Tha ceanglaichean cultarach làidir aig na h-eileanan ri Lochlann agus is e àite bòidheach, beothail a th’ann, an dà chuid a bhith ag ionnsachadh agus a’ fuireach ann.
rannsachadh, leasachadh agus cuartachadh eòlais; co-chomhairleachadh le eòlaichean agus ghoireasan ùr-nodha. Am measg an luchd-dèiligidh againn tha na roinnean maraireachd, iasgaich, innleadaireachd, tuathanachais-uisge agus saidheans agus gnìomhachasan eile a tha a’ tighinn am bàrr a dh’fhaodadh cur ri leasachadh seasmhach.


text:
Ceathrar marbh às dèidh maoime-sneachda an Gleann Comhann
Tha sreapadair, 24 bliadhna de dh'aois fhathast ìosal anns an ospadal ann an Glaschu an dèidh dhi a bhith air a goirteachadh gu dona mun cheann ann am maoim-sneachda ann an Gleann Comhann Disathairne anns an do chaochaill ceathrar den bhuidhinn san robh i.
Bha a' bhuidheann de shianar a' sreap air Bidean nam Bian, nuair a chaidh an glacadh sa mhaoim mu 2:00f.
Thathas den bheachd gun deach còignear den bhuidhinn leis a' bheinn nuair a bhris an t-earrann sneachda air an robh iad nan seasamh air falbh.
Fhuair an siathamh neach air iad fhèin a shàbhaladh le bhith a' leum bhon mhaoim agus a' stobadh làmhag-deighe an sàs.
Tha na poilis air an ceathrar sreapadairean a bhàsaich ainmeachadh.
B' iad Christopher Bell à Blackburn a bha 24, Tom Chesters, a bha 28, à Leeds agus Una Finnegan a bha 25 's a bhuinneadh do Chúil Rathain ann an Èirinn a Tuath, agus an Dr Rachel Majumdar, 29, à Leeds.


text:
HNC Obair Chloinne
Ceum:
Dòigh lìbhrigidh: Air Astar, Pàirt-ùine
Dè cho fada: Dà bhliadhna pàirt-ùine
Còd: U173X
Neach-stiùiridh: Eilidh Ghrannd iarrtas@smo.uhi.ac.uk
Mun a' Chùrsa
“We know that the most important driver of quality in Early Learning and Childcare is a dedicated, highly skilled and well-qualified workforce, whose initial and continued training enables them to fulfil their own potential and equip our young children to do the same.”
A Blueprint for 2020: The Expansion of Early Learning and Childcare in Scotland
Tha Riaghaltas na h-Alba air targaidean dùbhlanach a stèidheachadh airson tràth-bhliadhnaichean is cùram-chloinne ann an Alba a leudachadh agus tha an t-iarrtas airson luchd-obrach teisteanaichte ann an cùram-chloinne tro mheadhan na Gàidhlig a’ sìor-dhol am meud.
‘S e teisteanas nàiseanta aithnichte a th’ anns a’ chùrsa HNC Childhood Practice agus an dèidh a choileanadh gu soirbheachail, faodaidh tu clàradh le Scottish Social Services Council (SSSC). Thèid an cùrsa a lìbhrigeadh le Sabhal Mòr Ostaig thar dà bhliadhna phàirt-ùine, agus cothrom ann a dhèanamh air astar.
Tha an cùrsa seo freagarrach do dhuine sam bith aig a bheil ùidh shònraichte ann an obair le cloinn is daoine òga agus do dhaoine a tha air am fastadh an-dràsta ann an tràth-bhliadhnaichean agus cùram-chloinne a tha airson an cuid eòlais-obrach a leasachadh
Sùsbaint a' Chùrsa
Mar oileanach air a’ chùrsa HNC Childhood Practice (Gàidhlig), cuiridh tu eòlas air agus bidh thu ag ionnsachadh mu theòiridh is prionnsabalan an lùib tràth-fhoghlaim agus cùraim-chloinne agus ciamar a thathar gan cur an gnìomh. Gheibh thu eòlas obrach luachmhor ag obair le cloinn agus daoine òga agus thèid iarraidh ort meòrachadh air a’ mhodh-obrach agad fhèin agus do chuid sgilean stiùiridh a leasachadh.
Inntrigeadh
- 2 Àrd-ìre Albannach aig ìre C no nas àirde, no:
- 1 A-ìre aig ìre D no nas àirde. Bu chòir gum biodh Beurla agus Gàidhlig nam measg, agus:
- 4 Nàiseanta-5 no Ìre Choitcheann aig ìre Creideis no co-ionnan, agus Beurla nam measg mura h-eil Àrd-ìre no A-ìre agad.
- Air neo NC Early Education and Childcare no SVQ 2 Social Services: Children and Young People.
Thathar ag iarraidh air daoine aig nach eil na teisteanasan riatanach iarrtas a chur ann agus thèid gach cùis a mheas a rèir an neach fhèin. Feumaidh luchd-iarrtais soirbheachail sgrùdadh PVG Disclosure a choileanadh agus ballrachd de sgeama PVG fhaighinn. Feumar a thighinn gu agallamh cuideachd airson sgilean Gàidhlig a mheas.
Cìsean is Maoineachadh
Airson cìsean rach chun a cheangail a leanas http://www.smo.uhi.ac.uk/gd/cursaichean/iarrtas/cisean/
A' cur a-steach
Fios mu iarrtasan:
Oifis Chlàraidh is Inntrigidh
Sabhal Mòr Ostaig
Slèite
An t-Eilean Sgitheanach
IV44 8RQ
Fòn: 01471 888304
Post-d: iarrtas@smo.uhi.ac.uk


text:
Boglaichean Gallaibh gan càradh
Ghabh pròiseact a tha ag amas air na bogalaichean as motha san Roinn Eòrpa a ghlèidheadh ceum mòr air adhart.
Tha an fheadhainn air cùl a' phròiseict 'Flow to the Future' ann an Cataibh agus an Gallaibh an ìre mhath cinnteach às gum faigh iad taic-airgid luach còrr 's £4m bhon Chrannchur Nàiseanta.
Dheadh sin a dh'ionnsaigh pròiseict a tha ag amas air seachd mìle ceàrnagach de bhoglach a chur air ais mar a bha e uair.
Tha oifigear Gàidhlig Dhualchas Nàdair na h-Alba, (SNH), Emily Edwards, ag ràdh gu bheil e deatamach gun tèid e air adhart airson ìre a' chàrboin a lùghdachadh.
"'S i àrainn gu math sònraichte a th' ann do dhualchas nàdarra," thuirt i.
Tuilleadh Rannsachaidh
"Tha lusan is beathaichean anns an sgìre sin a tha cianail fhèin gann air feadh na Roinn Eòrpa.
"Tha SNH nam pàirt den chom-pàirteachas a tha a' ruith a' phròiseict seo, agus tha e gu bhith ag amas air am monadh seo a thoirt air ais gu mar a b'àbhaist dha a bhith, an dà chuid airson an dualchais nàdarra, agus cuideachd airson càrbon a stòradh.
"Anns na 70an agus na h-80an, chaidh craobhan a chur air a' mhonadh, agus tha sin air tòrr cron a dhèanamh.
"Feumaidh iad a-nis na craobhan a thoirt air falbh. Tha e a' leigeil a-mach a' chàrboin nuair a tha iad a' cur nan craobhan sin.
"Tha tòrr bhuannachdan an lùib a' phròiseict, air sgàth 's gum bi e a' tàladh tuilleadh luchd-turais, tuilleadh luchd-rannsachaidh. Bidh obraichean ann agus bidh e math don dualchas nàdarra.
"Ach tha buannachdan nas motha na sin gu bhith ann cuideachd, leis gum bi e a' stòradh tuilleadh càrboin, is tha sin gu bhith math airson Alba air fad.
"Tha e a' ciallachadh gu bheil e ag ìsleachadh a' chron a dh'fhaodadh atharrachadh na sìde a dhèanamh ann an Alba.
"Ach tha sinn feumach air tuilleadh rannsachaidh a dhèanamh air glacadh càrboin.
"Tha seo a' dol a thoirt ùine mhòir. Bidh iad ga dhèanamh beag air bheag.
"Tha e doirbh a ràdh co mheud bliadhna a bhios ann gus am bi e air ais mar a bha e roimhe, oir tha am pròiseas a th' ann a bhith a' cruthachadh mònadh, tha e a' toirt ùine mhòir - ach tha sinn gu math dòchsach gun urrainn dhuinn a dhèanamh," thuirt i.


text:
- TIOTAL
- Stèisean Obar Pheallaidh, trèan deas gu falbh, 1928
- EXTERNAL ID
- PC_HRS_STATIONS_001_015
- ÀITE
- Obar Pheallaidh
- SGÌRE
- A' Ghàidhealtachd / Siorrachd Pheairt
- SIORRACHD/PARRAIST
- PEAIRT: Dul
- DEIT
- 14 Cèitean 1928
- LINN
- 1920an
- CRUTHADAIR
- H C Casserley
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 26751
- KEYWORDS
- Rèile na Gàidhealtachd
Rèile Chaledonia
Rèile Lunnainn Meadhan-tìre agus Alba
Tha an t-einnsean air a dhol timcheall air an trèan mus slaod e air ais i dhan ear. 'S e einnsean 0-4-4T àireamh 55212 a b' àbhaist a bhith aig Rèile Chaledonia a th' ann mar a bhithte a' cleachdadh air a' mheur fad deich bliadhna fichead gus an tàinig einnseanan dìosail tràth anns na 60an. Seo an trèan a bhios a' falbh aig 5.07.
B' e Obar Pheallaidh ceann-crìche meur Obar Pheallaidh anns an robh 14 cilemeatair, a dh'fhàg a' phrìomh rèile aig Baile an Luig. Dh'fhosgail am meur air an 3mh dhen Iuchar 1865, a' dùnadh do luchd-siubhail cha mhòr ceud bliadhna an dèidh sin, air an 3mh dhen Chèitean 1965. Stad trèanaichean bathair air an t-26mh dhen Fhaoilleach anns a' bhliadhna sin
.


text:
Sgrùdadh ga dhèanamh air an A82
Tha an A82, am prìomh rathad air taobh siar na Gàidhealtachd, fhathast dùinte mu chòig mìle deas air a' Ghearasdan, às dèidh dà mhaoim-slèibhe Là na Sàbaid.
Tha sgioba de luchd-einsinniridh fhathast a' tomhas cuine a bhios e sàbhailte an rathad fhosgladh a-rithist.
Tha slighe eile air a chomharrachadh do dhràibhearan, air an A9.
Chaidh an A82 a dhùnadh madainn na Sàbaid an uair a dh'adhbharaich dìle uisge maoimean-slèibhe eadar an Gearasdan agus Baile a' Chaolais.
Sprùilleach
Bha peinnseanairean a bha a' siubhal air bus am measg mu 50 neach a bh' air an glacadh airson timcheall air còig uairean de thìde, beagan mhìltean gu deas air a' Ghearasdan.
Chaidh an toirt gu sàbhailteachd, ach tha na carabadan aca fhathast air an rathad.
Thuirt neach-labhairt bho Bear Scotland, ged a bha iad air craobhan agus sprùilleach eile a thoirt far an t-slighe, gu bheil cuid de dhrochaidean fhathast fon uisge agus gu bheil luchd-einnseanairidh a' dèanamh sgrùdadh air bruaichean ri taobh an rathaid a dh'fhaicinn a bheil cunnart ann gun adhbharaich an t-sìde fhliuch tuilleadh mhaoimean-slèibhe.
Gus am fosgail an rathad a-rithist, feumaidh dràibhearan a tha a' siubhal gu tuath neo gu deas a dhol timcheall an A9, slighe a chuireas astar de chòrr is 150 mìle ris an turas aca.


text:
- TIOTAL
- Port iasgaich Cheann Loch Biorbhaidh
- EXTERNAL ID
- PC_PWG_POSTCARDS_052
- ÀITE
- Ceann Loch Biorbhaigh
- SGÌRE
- Eadar Dhà Chaolas agus Diùranais
- SIORRACHD/PARRAIST
- CATAIBH: Eadar Dhà Chaolas
- LINN
- 1910an
- NEACH-FIOSRACHAIDH
- PFW Grant
- AITHNEACHADH MAOINE
- 29710
- KEYWORDS
- cairtean-puist
gnìomhachas iasgaich
'S e port iasgaich cho mòr 's a than ann an Alba a th' ann an Ceann Loch Biorbhaidh air taobh iar thuath Chataibh. Bidh bàtaichean-iasgaich, gu tric air an stèidheachadh ann am puirt a' chost an ear, a' toirt an luchdan gu tìr an seo. Tha turasachd cudromach ann an eaconamaidh nan sgìre cuideachd; tha mòran taighean samhraidh agus gnìomhasan leabaidh is bracaist ann. Tha a' chairt-phuist seo a' sealltainn Ceann Loch Biorbhaidh anns na 1910an


text:
- TIOTAL
- Buidheann neo-aithnichte de naoi saighdearan no òglaich, ’s dòcha à sgìre Gheàrrloch
- EXTERNAL ID
- GAIRLOCHM_1285
- ÀITE
- neo-aithnichte
- LINN
- 1910an
- NEACH-FIOSRACHAIDH
- Gairloch Heritage Museum
- AITHNEACHADH MAOINE
- 6610
- KEYWORDS
- saighdearan
campa
teanta
Buidheann de shaighdearan no òglaich neo-ainmichte aig campa. Tha e coltach gur ann à sgìre a' Gheàrrloch a tha iad.
Mas urrainn dhuibh rud sam bi innse dhuinn mun dealbh-camara – ’s dòcha far an deach a thogail, no cuin, ainmean gin de na saighdearan no an rèiseamaid anns an robh iad – leigibh fios thugainn, mas e ur toil e cuir fios thugainn
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Gairloch Heritage Museum


text:
Na h-Iomaratan Arabach Aonaichte
'S e dùthaich ann an Àisia a tha anns na h-Iomaratan Arabach Aonaichte[1] neo Emireachdan Arabach Aonaichte[2][3] neo na h-Emirates Arabach Aonaichte[4] neo E.A.A.[5] Tha i suidhichte anns an earra-dheas na h-Àisia agus tha crìochan aice le Omàn agus Aràibia nan Sabhd.
Ann an 1971 chaidh seachd stàitean ri chèile airson stàit ùr a stèidheachadh. Sin iad:
- Abu Dhabi
- Ajman
- Dubai
- Fujairah
- Ras al-Khaimah
- Sharjah
- Umm al-Quwain
Tha an dùthaich beairteach air sgàth 's gu bheil ola ann.
Iomraidhean[deasaich | deasaich an tùs]
- ↑ Am Faclair Beag
- ↑ Feuch Facal, Gairm (1995), ISBN 1871901391
- ↑ Dùthchannan ag SMO
- ↑ Atlas Sgoile Oxford le Stòrlann Nàiseanta, Oxford University Press (2010)
- ↑ Map-balla an t-Saoghail, Stòrlann Nàiseanta (2003), ISBN 0007692714


text:
Hello sin,
Tha an dòigh as fheàrr air adhart e le cuideachadh na coimhearsnachd, agus bha sinn ag iarraidh fios a leigeil a h-uile duine dè a tha a 'tachairt agus dè an dòigh as fheàrr a ghabhas a chumail air dè tha sinn a' dèanamh.
- Ma tha thu nad neach-cleachdaidh agus airson faighinn taic luath agus a dhol fios mu thachartasan ùra, a 'faireachdainn an-asgaidh ar leantainn air twitter.
- Ma tha thu ag iarraidh a bhith nas motha an sàs anns a 'choimhearsnachd, airson cuideachadh le daoine eile agus a chur mu ri ur làrach a 'cleachdadh transposh, sinn a-nis a bhith air duilleag facebook.
- Ma tha sibh airson fios dè a 'dèanamh an-leasachaidh, fios mu dheidhinn a 'tighinn feartan mus tha iad a' leigeil a-mach, agus san fharsaingeachd coltach a bhith beò air an oir, leantainn againn trac làraich trac RSS.
- Ma tha sibh dìreach airson a 'leantainn naidheachd air an làraich seo, an samhla RSS (an dara cuid gu h-ìosal no aig a 'bhrabhsair agad seòladh loidhne) 'S e do charaid. Gheibh thu seo feed anns a 'chànan a tha thu a' cleachdadh an-dràsta.
Beachdan an-còmhnaidh a 'gabhail ris cuideachd (agus tha sinn a 'feuchainn ri fhaighinn air ais cho luath' s as urrainn dhuinn). Ma tha molaidhean eile / smuaintean / advices / èibhinn dreuchd tiotalan – dìreach leig fios thugainn.


text:
Ùidh mhòr ann an roghainnean rathad an t-Sròim
Nochd còrr math air 100 duine aig talla-bhaile Loch Carrann air an deireadh-sheachdain a thoirt sùil air planaichean Comhairle na Gàidhealtachd airson rathaid ùir eadar an sgìre agus Loch Aillse.
'S e seach-rathad an t-Sròim an aon shlighe a tha gan ceangal.
Ach tha maoimtean-slèibhe air an rathad sin a dhùnadh buileach grunn thursan, agus e dùinte ceithir mìosan aon turas.
Tha a' Comhairle a-nis a' sireadh fuasgladh.
Drochaid
Tha diofar mholaidhean gan cur air adhart airson sin fhaighinn.
Nam measg tha rathad ùr tro Ghleann Udalain air taobh a deas an locha; rathad ùr tuath air Baile Loch Carrann fhèin a thèid thairis air a' Chaolas Charrannach le drochaid; agus an rathad a th' ann a dhèanamh nas dìonaich an aghaidh mhaoimtean-slèibhe.
"Chan e rathad airson an luchd-turais, ach rathad airson an t-sluaigh a tha a' fuireach an seo," thuirt Elsie NicIlleMhoire, a tha a' fuireach anns an t-Sròm Charrannach.
"Agus tha fhios againn cò ris a bha e coltach an-uiridh agus e a' cur bacadh air mòran.
"'S e an rud, cò às a tha an t-airgead a' tighinn?
"Dh'fheumadh iad rathad ùr a dhèanamh air an taobh seo de Loch Carrann, agus air an taobh eile.
"Tha an t-airgead ann. 'S e ciamar a tha thu a' dol ga fhaighinn," thuirt i.
Tha Mark Wringe a' fuireach san Eilean Sgitheanach, agus coltach ri gu leòr eile, 's e taobh Loch Carrann an rathad as fheàrr leis airson siubhal eadar an t-eilean agus Inbhir Nis.
"Chan eil mi a' tuigsinn carson a dh'iarradh duine ciallach sam bith rathad tro Ghleann Udalain," thuirt e.
"Tha mi dìreach air cluinntinn gu bheil sin a' ciallachadh deich cileameatar cas, ri tuath, agus na tha sin a' ciallachadh de reothadh agus cunnart anns a' Gheamhradh.
"Mar sin, drochaid 's dòcha tarsainn an locha a b'fheàrr leamsa. Ach dìon dhan rèile cuideachd.
"Agus nan gabhadh e dèanamh, na dhà a thoirt tarsainn còmhla. An uair sin gheibheadh tu cothrom nas fheàrr air siubhail mun cuairt air an seo, agus daoine a' faighinn cothrom air an trèana an seo nach eil aca an-dràsta," thuirt e.
Tha an rathad cudromach do chloinn-sgoile na sgìre a bhios a' siubhail gu ruige Àrd-sgoil a' Phluic.
"A rèir muinntir an àite, daoine a th' air a bhith an seo fad am beatha, tha iadsan ag ràdh, an aon rud a dh'fheumadh sinn, 's e drochaid aig Port an t-Sròim," thuirt Donnchadh Fearghasdan, Maighstir na Sgoile.
"Ach bhon taobh agamsa dheth, 's e an rud as cudromaiche gum faigh sinn slighe a tha sàbhailte airson na cloinne a tha a' tighinn gach là à Loch Carrann is Ciseorn dhan sgoil sa Phloc.
"Ach tha sinn ag iarraidh fuasgladh ann an ùine nach bi fada.
"Chan eil sinn ag iarraidh co-chomhairleachadh an dèidh co-chomhairleachaidh. Tha sinn ag iarraidh cho-dhùnaidhean," thuirt e.


text:
Drugaichean ann an Inbhir Nis
- 22 An Dùbhlachd 2014
- Sgaoil post air Facebook
- Sgaoil post air Messenger
- Sgaoil post air Twitter
- Sgaoil post air Post-D
- Sgaoil post air Facebook
- Sgaoil post air WhatsApp
- Sgaoil post air Messenger
- Sgaoil post air Twitter
-
Sgaoil
Sgaoil post airTha na ceanglaichean seo air an taobh a-muigh agus fosglaidh iad ann an uinneig ùir
-
Post-DSgaoil post air Post-D
-
-
MessengerSgaoil post air Messenger
-
MessengerSgaoil post air Messenger
-
Dèan lethbhreac den cheangail seoMu sgaoileadh
Tha na ceanglaichean seo air an taobh a-muigh agus fosglaidh iad ann an uinneig ùir
-
Nochdaidh fireannach anns a' chùirt ann an Inbhir Nis Diluain às dèidh mar a chaidh drugaichean fhaighinn aig stèisean rèile Inbhir Nis.
Bha luach mu £1000 anns na drugaichean a chaidh fhaighinn Dihaoine le oifigearan bho Iomairt Respect, a tha ag amas air lùghachadh a thoirt air foirneart air na sràidean, agus eucoir aig a bheil ceangal ri taighean-seinnse.
'S ann à sgìre Obar Dheathainn a tha an duine, a tha 40.


text:
NFUS a' sireadh ghealltanasan ri linn Brexit
Thuirt Aonadh Nàiseanta nan Tuathanach ann an Alba gu bheil iad a' dol a dhèanamh cinnteach gun tèid guth nan tuathanach agus nan croitearan air feadh na dùthcha a chluinntinn fhad sa tha còmhraidhean a' dol gus Breatainn a thoirt a-mach às an Aonadh Eòrpach.
Tha an t-aonadh ag aideachadh gum bi cùisean gu math mì-chinnteach airson grèis ach tha iad ag ràdh gum feum tuathanaich feuchainn ri buannachd fhaighinn às na cothroman ùra a bhios ann.
Thuirt Ceann-suidhe an NFUS, Ailean Bowie, nach eil roinn eile ann a dh'fhairicheas buaidh Brexit cho mòr ri gnìomhachas an àiteachais.
"Bidh ar n-aire air na còmhraidhean airson an EU agus Poileasaidh Coitcheann an Àiteachais fhàgail agus air na ceumanan a thèid a ghabhail ann am Breatainn airson rud a chuir nan àite.
"Tha sinn airson deanamh cinnteach bi roinn an àiteachais ann an Alba prothaideach agus farpaiseach," thuirt Mgr Bowie.
Ann an litir gu an cuid ballrachd tha an NFUS ag ràdh nach tig atharrachadh air taic airgid CAP am bliadhna neo an ath-bhliadhna.
An ceann beagan làithean foillsichidh a' bhuidheann liosta de ghealltanasan a tha iad a' sireadh bho riaghaltasan na Rìoghachd Aonaichte agus na h-Alba.
Tha iad cuideachd a' sgrìobhadh gu luchd-reic ag iarraidh orra taic a chuir ri obair àiteachais na h-Alba aig àm nuair a tha cùisean gu math riaslach.


text:
App son seirbheisean èiginn a chuideachadh
5 An Cèitean 2016 Ùraichte aig Ùraichte aig
Tha poilis na h-Alba agus na seirbheisean èiginn eile, a' moladh do dhaoine ann an sgìrean iomalach 'app' Geolocation a chur air na fònaichean aca, a dh' innseas gu mionaideach far a bheil iad, ma 's e is gu bheil iad a' cur feum air cobhair.
Chan ann a-mhàin do dhaoine am measg nam beanntan, neo àitichean fìor iomallach a bhiodh seo; dh'fhaodadh e bhith na chuideachadh ann an sgìrean far a bheil ainmnean àite coltach ri chèile ach ma dh' fhaoidte grunn mhìltean bho chèile.
Tha an aithris seo aig Shona NicDhòmhnaill.


text:
- TIOTAL
- Eaglais an Naomh Steaphain, Inbhir Nis
- EXTERNAL ID
- HC_PLANNING_07_035_0023
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- Lùnastal 1981
- LINN
- 1980an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 15546
- KEYWORDS
- eaglaisean
togalaichean
creideamh
Chaidh Eaglais Alba an Naomh Steaphain ann an Inbhir Nid a thogail a rèir dealbhadh Gothaic le WL Carruthers. Chaidh a' chlach-stèidh a chur sìos ann an 1896 agus chaidh an eaglais a chrìochnach san fhoghar 1897 aig cosgais £3450. Tha i a' cleachdadh clach bho Chuaraidhean Rosebrae ann an Siorrachd Mhoireibh agus tha mullach de sglèat oirre le druim-mullaich na h-eaglaise de thaidhlichean ruadh


text:
- TIOTAL
- Drochaid thulgach. Clach na h-Aire thar a' Chanal Chailleannaich
- EXTERNAL ID
- PC_HRS_STATIONS_001_302
- ÀITE
- Clach na h-Aire
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- Iuchar 1962
- LINN
- 1960an
- CRUTHADAIR
- Roger Holmes
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27020
- KEYWORDS
- Loidhne a' chinn a tuath
Rathad-iarainn na Gàidhealtachd
Anns an dealbh seo, chithear drochaid thulgach Chlach na h-Aire agus i ga fosgladh no ga dùnadh. Bha feum air dithis gus na cuibhlean obrachadh aig an àm sin, ach tha motair dealain aig an drochaid a-nis.
Dh'fhosgail an loidhne tro Chlach na h-Aire fhosgladh air 11 Ògmhios 1862 agus tha i fosgailte fhathast


text:
- TIOTAL
- Bean-margaidh Albannach is clann
- EXTERNAL ID
- KIGHF_OD_A67
- DEIT
- 1822
- LINN
- 1820an
- CRUTHADAIR
- I Hassell
- NEACH-FIOSRACHAIDH
- Taigh-tasgaidh Dualchas na Gàidhealtachd
- AITHNEACHADH MAOINE
- 19791
- KEYWORDS
- obraichean
margaidhean
culaidh-choimheach
aodach
gràbhalaidhean
Tha an dealbh seo a' sealltainn boireannach is dithis chloinne a' giùlan a' bhathair aca chun a' mhargaidh. Chaidh fhoillseachadh ann an Lunnainn, sa Mhàrt 1822 le G Humphrey à 27 Sràid Sheumais. Tha na faclan 'Designed by an amateur. Engraved by I Hassell' air.
B' e aon a-mach a ceithir dealbhan a' sealltainn mhnathan margaidh is a'chlann aca a bha seo. Bhuineadh na trì eile do Shasainn, a' Chuimrigh is Èirinn


text:
2002
MMII
Tachartasan[deasaich | deasaich an tùs]
- Chaidh Pàirc Nàiseanta Loch Laomainn agus nan Trosaichean, a’ chiad phàirc nàiseanta ann an Alba, a stèidheachadh.
- Stad Gairm, iris Gàidhlig.
- Bhuannaich Imre Kertész an Duais Nobel ann an Litreachas.
- Bhuannaich Daniel Kahneman an Duais Nobel ann an Eaconomachd.
Breithean[deasaich | deasaich an tùs]
Bàsan[deasaich | deasaich an tùs]
- 6 an Gearran - Max Ferdinand Perutz, ceimigear às an Ostair.
- 11 am Màrt - James Tobin, eaconamaiche às na Stàitean Aonaichte.
- 28 an t-Iuchar - Archer John Porter Martin, ann an Llangarron. Ceimigear à Sasainn.
- 31 an Lùnasdal - George Porter, ann an Canterbury. Ceimigear.
- 21 an Dàmhair - Kemal Kurt, ann am Berlin. Sgrìobhadair, eadar-theangadair agus neach-dhealbh às An Tuirc/A' Ghearmailt.
- 9 an Dùbhlachd - An t-Urramach Jack MacArtair, ann an Leòdhas. Ministear ann an Eaglais na h-Alba agus comhairliche riaghaltais ionadail.
- 28 an Dùbhlachd - Bertram Schmiterlöw, ann an Stockholm. Neach-ealain às an t-Suain.


text:
Gleann Nibheis
ʼS e gleann ann an Loch Abar a tha ann an Gleann Nibheis. Tha baile An Gearasdan aig a bhun, agus tha am bad bheanntan as àirde ann am Breatainn air taobh aʼ tuath aʼ ghlinne: Beinn Nibheis, Càrn Mór Dearg, Aonach Mór, and Aonach Beag.
Aʼ leantainn suas an gleann, aʼ siubhail gu deas bhon Gearasdan, tha an gleann ʼna shrath beag an toiseach, le àite campaidh agus òstail-òigridh. Tha rathad poblach aʼ dol 10 km suas an gleann. An déidh 7 km tha uileann sa ghleann; tha an gleann aʼ tionndadh dhan àird an ear agus tha an rathad aʼ tionndadh ʼna rathad singilte. An déidh pàirc nan càraichean aig ceann aʼ rothaid, tha an gleann ʼna shloc fad 2 km, agus the ceum coise rud beag doirbh ga leantainn gu ruige an gleann uachdarach a car sìtheil. Tha an ceum coise còmhla ri Beinn Nibheis fhéin fo chùram Urras Iain Muir. An seo aig toiseach aʼ ghlinne uachdair tha drochaid uèire tarsainn na h-abhainne, an t-Uisge Nibheis, tha bothan glaiste aig an luchd-sreap a bha roimhe ʼna thaigh cìobair, agus tha fear de na h-easan as àirde ann am Breatainn, An Steall. ʼS e Steall a theirear cuideachd ris aʼ bhothan.


text:
- TIOTAL
- 61297 air trèana deuchainn faisg air An Aghaidh Mhòr, 1948
- EXTERNAL ID
- PC_HRS_TRAINS_004_633
- ÀITE
- An Aghaidh Mhòr
- SGÌRE
- Bàideanach
- SIORRACHD/PARRAIST
- INBHIR NIS: Daothal 's Ràta Mhurchais
- DEIT
- 1948
- LINN
- 1940an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28604
- KEYWORDS
- locomotaibhean
trèanaichean
61297 air trèana deuchainn le 13 coidsichean san Aghaidh Mhòr ann an 1948.
Chaidh 61297 a thogail le Companaidh Locoomotaibhean Ceann a Tuath Bhreatainn ann an Glaschu sa Mhàrt 1948. B' e aon de 410 locomotaibh a chaidh a thogail a rèir dealbhachadh Eideard MacThòmais de B1 aig LNER eadar 1942 agus 1950 a bh' innte. Chaidh a toirt a=-mach à seirbheis san t-Samhain 1962 agus fhuaireas cuidhteas i an ath bhliadhna.


text:
Dà bhus far an rathaid sna h-Eileanan Siar
Tha rannsachadh a' dol an dèidh mar a thàinig dà bhus, le clann-sgoile air bòrd, far an rathaid anns na h-Eileanan Siar madainn Dihaoine, ann an aimsir gheamhradail.
Chan eil ceangal eadar an dà thachartas.
Thàinig aon bhus far an rathaid aig Tòrlum ann am Beinn nam Fadhla.
Thàinig meanbh-bhus far an rathaid ann an Sgìre Ùig' ann an Leòdhas.
Thuirt oifigich aig Comhairle nan Eilean Siar nach deach duine a ghoirteachadh gu dona.
Tha cuid de phàrantan air a' Chomhairle a chàineadh ri linn staid nan rathaidean, ach thuirt an t-ùghdarras iondail gun deach am pìos den rathad far an tàinig am bus ann an Tòrlum, air a shailleadh.


text:
Bàta nas lugha thar Chaolas na Hearadh
Thàinig dearbhadh bho Chaledonian Mac a' Bhriuthainn gum bi bàta nas lugha a' frithealadh slighe-aiseig Chaolas na Hearadh bho Dhisathairne airson seachdain.
Tha an MV Loch Portan ga toirt far na slighe agus i feumach air obair-sgeadachaidh, agus siostaman sàbhailteachd ùra, leis an MV Loch Bhrùsda a' dol na h-àite.
Cha ghabh an Loch Bhrùsda ach 18 càraichean, an taca ris an Loch Portan a ghabhas 33.
Tha fear de Chomhairlichean Uibhist, Uisdean Robasdan, ag ràdh gu bheil troimhe-cheile air fàire le trioblaidean ann mar thà do dhaoine na h-aiseagan a chur air dòigh.
Bucadh
Tha Cal Mac ag ràdh ge-tà gu bheil iad a' coimhead ri seòlaidhean a bharrachd a chur air an t-slighe, ri linn 's gur i bàta nas lugha a th' innte, no seibheis a bharrachd san là a chur air eadar an Tairbeart agus Loch nam Madadh.
"Tha mi a' tuigsinn, airson siostam mar seo, gum biodh fhios aca o chionn suas ri bliadhna no dhà gun robh seo ri dhèanamh," thuirt An Comh. Robasdan.
"Carson nach deach seo a dhèanamh nuair a bha i air falbh airson an obair-càraidh aice co-dhiù?
"'S e àm cho gòrach 's a th' ann seo a dhèanamh, meadhan an t-Samhraidh, nuair a tha a h-uile duine air ais 's air adhart eadar gnìomhachasan, luchd-turais, 's muinntir an àite fhèin.
"Agus mar a tha an siostam an-dràsta, chan fhaigh thu bucadh idir.
"Tha sin a' dèanamh dragh dhuinn, ach cuideachd tha e a' dèanamh dragh dhuinn cho gòrach 's a tha e gu bheil iad a' dèanamh na h-obrach seo aig an àm seo, agus carson nach do rinneadh e toiseach na bliadhna far nach robh tòrr luchd-siubhail a' cur feum air an aiseag.
"Tha mi airson fhaighinn a-mach cuin a bha fhios aca gum feumte an obair seo a dhèanamh, agus an uair sin bidh sinn a' faighneachd cheistean carson nach do rinneadh aig àm caran dòigheil e.
"Tha mi a' dol gu coinneimh an-diugh sa mhadainn leis a' Chomhairle, agus tha mi airson gun cuir Stiùiriche Teicnigeach na Comhairle a' cheist seo," thuirt e.
Bidh an MV Loch Bhrùsda air an t-slighe seachdain, a' tòiseachadh Disathairne 13mh an t-Ògmhios.
Thuirt Cal Mac gu bheil dùil aca an dàrna cuid seòladh a bharrachd a chur air an t-slighe leis an Loch Brùsda, no seòladh a bharrachd leis an MV Isle of Lewis a chur eadar an Tairbeart 's Loch nam Madadh, 's gun cùm iad fios ri luchd-cleachdaidh nan aiseagan nuair a bhios an clàr-ama aca deiseil.


text:
This isn’t really a dictionary at all, but rather a list of words and phrases which are different in Scottish and Irish Gaelic. I made the list years ago and it is in no particular order. No guarantees.
Gàidhlig Gaeilge -------- ------- cuideachd ( freisin ( fosta # idir * ar chor ar bith eadar # idir gun teagamh * gan amhras brèagha breá glé mhath an mhaith ( latha air ais lá ó shin ( bho chionn latha cha bhi ( ní bheidh ( ní bhíonn barrachd air breis agus coltach ri * cosúil le bruidhinn * labhairt gu tric * go minic mar is trice de ghnáth ( ann an greiseig * ar ball ( ann an ùine ghoirid - sgìth # tuirseach # tuirseach * brónach prógram (réideo) # clár (raidio) # clàr ceirnín (* fear-teagaisg múinteoir (* bean-teagaisg bàrdachd fílíocht oilthigh ollscoil clas rang co-dhiù ( pé scéal é ( cibé ar bith cabhag deifir ( difir difríocht ( eadar-dhealachadh - eachdraidh stair cànan - teanga nì mi an obair déanfaidh mé an obair ar falbh ( imithe ( ar shiúl * ceàrr mí-cheart * fuireach ( fanacht (* feitheamh ( ina chónaí ri fhaighinn le fáil snog seascair cadal codladh coinneamh cruinniú feumaidh tu caithfidh tú boidheach * álainn * a’ tuigsinn ag tuiscint an-dràsta faoi láthair * cù ( madra ( madadh a’ tighinn * ag teacht fhathast ( fós ( go fóill a’ coimhead * ag féachaint na’s fhasa níos fusa cudthromach tábhachtach ag ionnsachadh ag foghlaim chan eil níl faisg air in aice le neo air thaing nach ... (?) ar ndóigh ... ( is toigh leam is maith liom ( is caomh leam ( faodaidh b’fhéidir ( ma dh’fhaoite ( smaoit ( toilichte sásta ( riaraichte * deònach rud a dhèanamh sásta rud a dhéanamh daonnan * i gcónaí neònach aisteach taobh-duilleag leathanach duine aig a bheil a’ Gàidhlig duine a bhfuil Gàidhlig aige mus robh sula raibh piuthar deirfiúr bràthair dearthair rud no dhà cúpla rud feasgar tráthnóna tha mi duilich tá brón orm thachair rudeigin tharla rud éigin thachair mi ris chas sé orm dé a tha a’ tachairt? cad atá ar siúl air sàilleabh de bharr chionn’s cionn is * baile cathair sabaid * troid siorrachd contae * dùthaich (* tír ( tuath màileid mala rud sam bith rud ar bith deuchainn scrúdú bho chionn ghoirid le déanaí ( té (boireanta) ( té (duine) ( fear (fireanta) ( ceann (rud) trang gnóthach - crìoch (na dùthcha) teorainn (na tíre) gu ìre ar shlí meadhan a’ bhaile lár an bhaile feadhainn * daoine ( mu faoi ( mu dheidhinn fá ann an i, in anns an sa boireanach - bean - bean * bean chéile # Gaidhealtachd (na h-Alba) Garbhchríoch na h-Eileanan an-Iar * Inse Gall dhachaigh abhaile ( cha robh dad ann ( ní raibh dada ann ( cha robh càil ann ( ní raibh faic ann ( cha robh sìan ann cus obrach ( an iomarca oibre ( barraíocht oibre saoil ... ní fheadar ... cuspair scoile ábhar scoile an toiseach ar dtús Tha i fuar an-diugh Tá sí fuar inniu Tha f(h)ios agam air Tá a fhios agam faoi mu dheireadh thall faoi dheireadh thiar thall A bheil càil às ùr agad? Aon scéal? Na leig càil ort Ná lig ort Cha mhór nach Ba bheag nach Feuch air Déan iarracht Tha sin a’ cur dragh orm Tá sé sin ag cur isteach orm Is mór am beud Is mór an trua Is aithne dhomh ... Tá aithne agam ar ... Cuir air do cheann e Òl siar é Chuir mi romham ... Thug mé fúm ... (* Lean ort (* Lean ort ( Gabh ort ( Connigh ort ( Cum ort mì-innteanach ( leadránach (* neamhshuimiúil (# aisling brionglóid ( bruadar trom-laighe droch-bhrionglóid eagal am beatha ag ... eagla an domhain ar ... cho luath ’s a ghabhas chomh luath agus is féidir lagh dlí laghail dleathach fear-lagha dlíodóir
* : exists in other language
# : exists in other language, but with a different meaning
- : exists in other language, but not common, or not common with same meaning


text:
Teaghlaichean dà-chànach (2)
An turas mu dheireadh, bha mi a-mach air teaghlaichean dà-chànanach, air mar gur e deagh bheachd a th'ann.
An turas seo, tha mi airson beagan na abairtean a chleachdas mi leis a'chlann bige. 'S dòcha nach eil iad uile ceart. Tha feadhainn aca a chruthaich mi-fhìn. Tha feadhainn aca nach nochdas idir anns na leabhraichean Gàidhlig.
'S e 'A Ghràidh' a chanas mi an-còmhnaidh ri mo nigheann.
Nuair a bhios iad beaga, feumaidh mi am badan atharrachadh bho àm gu àm. Uaireanan, bith mi ag ràdh:
Feumaidh sinn badan ùr (neo tioram neo glan) a chuir ort.
Tha thu salach,
Tha thu fluich.
Tha fàileas àraidh ort.
Abairtean èile:
'S e àm [faic nas fhaide sìos] a th'ann.
amar-nighe, leapa, suipear, a dhol a-mach, cadail, pràmh (ach 's dòcha gu bheil norrag nas fheàrr)
A bheil thu ag iarraidh bainne. A bheil thu ag iarraidh èisteachd ri sgeulachd.
'S e na h-ainmean bìdh a tha gu math doirbh. Chruthaich mi-fhìn feadhainn na h-ainmean a chleachdas mi. Mar eiseimplir, tha 'cream cheese' ann, uile, do mo nigheann, 's e càise-ìmach a th'ann. Chan eil fhios 'am.
Abairtean eile:
Feumaidh sinn aodach-oidhche a chuir ort. (neo stocainnean, brògan, is mar sin adhart).
Uile ma tha, sin feadhain na h-abairtean a chleachdas mi. Ma tha abairtean feumail a chleachdas sibhse, bhiodh mi toilichte nan chuireadh sibh thugam iad.
Chuck


text:
Sasamach
Is e 'Sasamach' facal a tha aig Gàidheil na h-Èirinn airson 'Brexit'.
Ach, chan e Sasainn a-mhàin a tha gus an t-Aonadh Eòrpach fhàgail às dèidh bhòt an là an-dè, ach an Rìoghachd Aonaichte air fad.
Bhòt daoine air feadh Shasainn agus na Cuimrigh airson fàgail, a dh'aindeoin rabhaidh bho eòlaichean de gach seòrsa, dùthchanan cèin agus, prìomhaire Bhreatainn fhèin.
Chuir Dàibhidh Camshron geall gun leanadh an luchd-bhòtaidh eisimpleir na h-Alba ann an 2014, a' cur taic ris an status quo air eagal 's gun tigeadh rudeigin na bu mhiosa na dhèidh.
Abair gun robh e ceàrr.
Cha b' urrainn dhà cumail a' dol agus bidh prìomhaire ùr againn as t-fhoghar.
Earbsa
Chan eil e soilleir fhathast cò bhios ann - Boris Johnson, Theresa May no cuideigin eile (is coltach gu bheil e ro anmoch a-nis airson George Osborne, a tha air a chliù a chall mar shàr-chleasaiche poileataigeach).
Agus tha teagamh ann mu sheasmhachd ceannas Jeremy Corbyn agus buill-phàrlamaid Làbarach air gluasad cion-earbsa a chur gu cathraiche na buidhne aig Westminster.
Ach tha an roghainn a rinn an sluagh an-dè fada nas motha na Mgr Camshron no luchd-poileataigeach sam bith.
Chuir 52% den luchd-bhòtaidh romhpa cùl a chur ris an Aonadh Eòrpach agus ri ìomhaigh air àite Bhreatainn anns an Roinn Eòrpa agus anns an t-Saoghal fad còrr is dà fhichead bliadhna.
A dh'aithghearr bidh aig an Rìoghachd Aonaichte ri àite ùr a chruthachadh dhi fhèin, agus is coltach gur e còmhradh doirbh a tha air fàire le dùthchanan eile an Aonaidh Eòrpaich.
Ach fiù 's mus tòisich an còmhradh sin, tha an deasbad mu àite na h-Alba anns an Rìoghachd Aonaichte a' tòiseachadh a-rithist.
Clàr-ama
Thuirt Nicola Sturgeon - le bratach na h-Alba ri taobh agus bratach na h-Eòrpa air an taobh eile - nach bitheadh e ceart co-dhunadh mu dheireadh a ghabhail an-diugh.
Ach rinn i soilleir gu bheil an riaghaltas ag ullachadh airson reifreann eile air neo-eisimeileachd taobh a-staigh dà bhliadhna.
Chan e sin an clàr-ama a bhitheadh i air taghadh, ach chaidh a thoirt dhi le toradh bhòt an là an-diugh agus leis na riaghailtean Eòrpach a chanas gu bheil dà bhliadhna ann airson a' chòmhraidh eadar Breatainn agus an còrr den Rìoghachd Aonaichte.
Thuirt Dàibhidh Camshron nach tèid artagail 50 Cunnradh Lisbon a chur an gnìomh mus tig am prìomhaire ùr a-steach as t-fhoghar.
B'fheàrr leis a' phìomh mhinistear taic fhaighinn airson neo-eisimeileachd fhad 's a tha Alba taobh a-staigh an Aonaidh.
Mar sin, dhearbh Nicola Sturgeongun ullaicheadh an riaghaltas an reachdas airson darna reifreann a chumail.
Ceist
Chaidh Ruth Davidson as àidhcheadh gun robh reifreann eile a dhìth, ag ràdh gun do bhòt barrachd dhaoine airson fuireach anns an Rìoghachd Aonaichte ann an 2014 na bhòt airson fuireach anns an Aonadh Eòrpach an-dè.
Is i a' cheist do Nicola Sturgeon am bi gu leòr de na daoine a bhòt airson neo-eisimeileachd an turas mu dheireadh deònach am beachd atharrachadh mar thoradh air toradh na bhòt Eòrpaich.
Tha ceist dhoirbh eile airson a' phrìomhaire ùir a thig an àite Dhàibhidh Camshron.
An diùlt iad gabhail ri iarrtas bho Holyrood an cumhachd a thoirt seachad airson reifreann eile a chumail?
Neo an toireadh sin air an taic airson neo-eisimeileachd fàs nas motha?
Chaidh aon cheist a fhreagairt a-raoir - ach chaidh ceistean eile a thogail a dh'fheumas rèiteachadh a dh'aithghearr.


text:
Bòrd na Gàidhlig a’ toirt taic do Dhuaisean Gàidhlig Nàiseanta
08/2013
Tha Bòrd na Gàidhlig air compàirteachas ùr fhoillseachadh eadar iad fhèin is Media Scotland, a’ bhuidheann fhoillseachaidh as motha ann an Alba, gus sreath de dhuaisean a chur air bhonn a bheir aithne phoblach air soirbheachadh ann an iomadh raon de chànan is cultar na Gàidhlig ann an Alba.
Bidh Duaisean Gàidhlig na h-Alba ag aithneachadh sàr oidhirpean is soirbheachadh ann an saoghal is cultar nan Gàidheal, agus iad a’ dèanamh follaiseach na h-obrach a thathar a’ dèanamh gus cor is dualchas a’ chànain a chumail suas.
Thuirt Ceannard Bhòrd na Gàidhlig, Iain Aonghas MacAoidh: “Le bhith cur air bhonn Duaisean Gàidhlig na h-Alba, tha sinn a’ stèidheachadh iomairt a bheir misneachd do dhaoine agus a bheir aithne phoblach dhan obair chruaidh, an dìcheall agus an dealas a chì sinn bho na daoine a tha an sàs ann a bhith leasachadh agus a’ gleidheadh na Gàidhlig, chan ann a-mhàin ann an Alba ach air feadh an t-saoghail. Cha bhi na duaisean dìreach a’ toirt aithne dha mar a tha daoine a’ soirbheachadh; bidh iad cuideachd ag aithneachadh nan neartan eile th’ aig daoine: na comasan a th’ aca, an strì a nì iad, an spàirn a nì iad, agus gu sònraichte an sàr obair a nì iad. Tha sinn air leth toilichte a bhith ag obair còmhla ri Media Scotland air a’ phròiseact seo, oir tha sinn air a bhith ag obair ann am compàirt leotha fad dà bhliadhna ron seo mu thràth le Duaisean Foghlaim na h-Alba. Tha sinn fìor thoilichte gu bheil iad a’ tuigsinn agus ag aithneachadh cho cudromach agus a tha e gun comharraich sinn na diofar dhòighean a bhios daoine a’ cur ri cànan is cultar na Gàidhlig.”
A’ tòiseachadh an-diugh (Diluain 26 Lùnastal), faodaidh daoine molaidhean a chur a-steach airson nan duaisean, le 10 diofar sheòrsachan dhuaisean ann. Faodaidh daoine moladh a chur a-steach air an làrach-lìn a chaidh a chruthachadh a dh’aona-ghnothach airson an sgeama.
Thèid na duaisean a thoirt seachad air Diciadain 20 Samhain sna Lus-ghàrraidhean Rìoghail ann an Dùn Èideann. Bidh cuirm ann far an tèid ceòl is iomadh seòrsa ealain eile a thaisbeanadh, an dà chuid nuadh agus dualchasach, mar phàirt den oidhche.
Thuirt am Ministear airson Cànanan na h-Alba, an Dr Alasdair Allan: “Tha na duaisean seo, agus na h-iomadh seòrsa duaise, ag aithneachadh cho chudromach agus a tha a’ Ghàidhlig ann an Alba an latha an-diugh. Tha iad a’ toirt cothrom dhuinn gàirdeachas a dhèanamh ri daoine air feadh na dùthcha, bho gach raon is roinn, a tha, chan e a-mhàin nan tosgairean airson a’ chànain, ach cuideachd tha iad a’ brosnachadh dhaoine eile gu bhith ga h-ionnsachadh. Bu toil leam meal-a-naidheachd a chur air a’ Bhòrd agus an Daily Record airson an obair chruaidh a rinn iad ann a bhith cur air chois na duaisean Gàidhlig ùra seo agus tha mi a’ coimhead air adhart ri bhith cluinntinn mun iomadh duine is buidheann thoillteanach a thèid a mholadh airson duais.”
A’ cur fàilte air a’ chompàirteachas, thuirt Ailean Rennie, Prìomh Neach-deasachaidh an Daily Record: “Tha e na adhbhar moit don Daily Record gu bheil sinn gu bhith an sàs anns a’ chiad Dhuaisean Gàidhlig na h-Alba. Chan eil Gàidhlig agam fhìn, ach tha sinn a’ faireachdainn gu bheil e cudromach gun toir an dùthaich againn aithne phoblach don Ghàidhlig agus an iomadh dòigh sa bheil i a’ cur ri ar cultar, dualchas agus na h-iomadh ceann-uidhe a tha romhainn. Tha mi a’ coimhead air adhart ris an oidhche.”


text:
Cròileagan Inbhir Narann Ceilidh is Dannsa Teaghlaich
le Meantime
Tha Meantime air cliù mhòr a choisinn dhaibh fhèin mar luchd-ciùil air leth (chaidh an cur air adhart airson Duais Ceòl Traidiseanta na h-Alba ann an 2004)
Na caillibh an cothrom seo!
Disathairne 3 Dùbhlachd 2005
Ionad Coimhearsnachd Inbhir Narann 7 – 11f
Ticeadan £3 Inbhich, £1 Clann, fo 2 bhliadhna an asgaidh
Tachartas Dà-chànanach Dannsa Gàidhealach, Òrain Cloinne, Pìobaireachd agus Maic Fosgailte aig letheach-slighe Stovies, Brot is Beicearachd gan Reic
Ticeadan bho Phàrantan, Ionad Coimhearsnachd Inbhir Narann,
Fòn 07717 615177 no aig an doras


text:
- TIOTAL
- Stèisean Bhaile Chloichrigh, a' coimhead gu tuath bhon cheann a deas
- EXTERNAL ID
- PC_HRS_STATIONS_001_1190
- ÀITE
- Baile Chloichrigh
- SIORRACHD/PARRAIST
- PEAIRT: Maoilinn
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27844
- KEYWORDS
- stèiseanan rèile
drochaid-coise
drochaidean-coise
Sealladh de Stèisean Bhaile Chloichrigh, a' coimhead gu tuath bhon cheann a deas.
Chaidh stèisean Bhaile Chloichrigh fhosgladh le Rèile Snaim Inbhir Nis agus Pheairt (I&PJR) san Ògmhios 1863. B' e I&PJR aon de na companaidhean a thàinig còmhla gus Rèile na Gàidhealtachd a chruthachadh ann an 1865. Tha e fhathast a' faighinn seirbheis bho na seirbheisean luchd-siubhail riaghailteach ged a chaidh a dhùnadh do thrafaig bathair san Ògmhios 1983. 'S e stèisean le dà àrd-chabhsair le lùib seachnaidh a th' ann. Thathas air an t-seada bathair a leagail ach tha na frith-loidhnichean ann fhathast. Tha an stèisean air a thogalaichean snasail, an drochaid-coise, am bogsa comharran a tuath agus an leudachadh fiodha ris an àrd-chabhsair a deas a chumail.


text:
- TIOTAL
- Taigh an Stèisein
- EXTERNAL ID
- PC_RAMSAY_009
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- DEIT
- 1939
- LINN
- 1930an
- CRUTHADAIR
- Duncan Macpherson
- NEACH-FIOSRACHAIDH
- William J Ramsay
- AITHNEACHADH MAOINE
- 29719
- KEYWORDS
- stèisean
iasgach
Bha an taigh làidir seo air a chleachdadh leis a' mhaighstir stèisein ann an Caol Loch Aillse. Suidhichte shuas air a' chnoc os cionn na loidhne rèile, bha e a' toirt cothrom dha maighstir an stèisein sùil a chumail air an stèisean agus air an laimrig, agus a thaobh gun robh staidhre air a togail air cliathaich a' chnuic chreagaich, bha e furasta dha faighinn gun làraich gun mhaill. Tha an àireamh bhucais èisg na chomharra math gur e port trang a bh' anns a' Chaol, agus gun teagamh sam bith le cuid mhòr dhIùbh gan luchdachadh air bòrd na trèana gus an giùlain a-steach air tìr-mòr


text:
Sgrìobh Marcas Mac an Tuairneir an aiste seo mar a fhreagairt don alt-naidheachd (seall air a’ cheangal seo) a nochd anns an National o chionn ghoirid.
Marcas Mac an Tuairneir
Leugh mi le ùidh, an-dè, alt anns An Nàiseantach a thòisich le fianais a chur air shùilean dhomh gu bheil luchd-bhòtaidh ann an Sasainn, is dòcha, a’ fàs coma co-dhiù a thaobh àite na h-Alba san Aonadh is a’ cur luach nas fhaide air Gibraltar, fear de na baisteonan mu dheireadh den Ìmpireachd.
Mar Shasannach a tha air a bhith a’ fuireach ann an Alba o 2003 tha lèirsinn nas fharsainge, is nas pearsanta, agam air a’ chùis, is dòcha, on a tha mi air a bhith a’ siubhal air ais is air adhart, thar nan crìochan, fad mo bheatha inbheach. Le sin, uaireannan, tha e air a bhith doirbh a bhith a’ leughadh, mar a leughar gu tric, gu bheil Sasainn uile gu lèir den aon bheachd, is nach eil gràin-cinnidh, aonarachdas is colonachd aig cridhe na cùise. Chan e sin a bhios mi faicinn, fad an t-siubhail, is mi a’ coiseachd sràidean Eabhraige is ag èisteachd ri mo theaghlach is muinntir na coimhearsnachd ann.
Nuair a dh’fhoillsicheadh toraidhean an reifreinn, a chuir Br-a-mach an gnìomh, bha mi toilichte fhaicinn rudeigin gu tur eadar-dhealaichte na am maoim-talmhainn ris an robh ‘mucraidh’ na dùthcha an dùil ach, 13,266,996 de dhaoine a bha fhathast airson a bhith nam pàirt de choimhearsnachd na Roinn-Eòrpa. Sin cha mhòr còig uiread de dhaoine a bhòt ann an Alba uile gu lèir. Mar sin, a bheil e cho furasta a bhith ag ràdh gu bheil Sasainn, no fiù ’s na Sasannaich fhèin, uile den aon bheachd a thaobh seo?
Càite bheil guthan nan daoine sin? Chan eil iad rin cluinntinn ann am meadhanan a’ mhòr-shluaigh, ach tha dòchas ann fhathast. Anns a’ York Press, leughadh anns an Iuchar an-uiridh gun robhar an dùil ri còig ceud à gach ceàrnaidh den t-Siorrachd, cruinn còmhla aig caismeachd an aghaidh Br-a-mach is iad deònach ceann a thogail gus a bhith a’ sealltainn don t-saoghal nach gabh iad ris. Tha York for Europe a-measg sreath de dh’iomairtean a tha air nochdadh air feadh na dùthcha gus ceann a’ mhaide a chumail ri Westminster, mar phàirt de phròiseas deamocratach nas fharsainge. ’S e togail cridhe a bu chòir a bhith ann an sin.
Agus ’s ann mar sin, gun teagamh, a tha mi a’ faicinn toraidhean an rannsachaidh a chaidh fhoillseachadh an-dè le seann-nàmhaid na Gàidhlig Sgiathan Os Cionn na h-Alba. Fianais a tha sin a dh’innseas gu bheil luchd-bhòtaidh Shasainn a’ faicinn gur iad beachdan is feallsanachdan gu tur eadar-dhealaichte a bhios a’ stiùireadh poilitigs an-seo, ann an Alba, is gu dearbh, suidheachaidhean poilitigeach fa-leth a th’ aca anns a’ Chuimrigh agus ann an Èirinn a Tuath. Leis an sin, thàinig ceist orm: ann an 2018, a bheil na Sasannaich fhèin a’ gabhail for nach eil ‘A’ Bhreatainn Mhòr’ ag obrachadh dhaibh-san, nas mò. Gu dearbh, an lèir dhaibh, is dòcha, gum b’ e breug a bh’ ann am ‘Breatainneachd’ fad an t-siubhail?
Bha àireamhan gu math gairiseachail am measg nan toraidhean; 35% a bhiodh coma nan toireadh Br-a-mach air Alba A’ Bhreatainn Mhòr fhàgail, 31% a thaobh Èireann a Tuath. Bhiodh e furasta sin a leughadh mar phais san aghaidh fhèin, ach dhòmhsa dheth, ar leam gu bheil sinn a’ faicinn tuigse aig na Sasannaich air toraidhean an reifreinn, an-seo is sna Sia Siorrachdan, is gèilleadh fhèin do dh’fhìorachd fèin-cinnteachadh is sgaoileadh-chumhachd nan nàiseanan eile.
Chan fheumar mòran a leughadh gus a bhith a’ faicinn carson a ghabhadh muinntir Gibraltar greim air dùthaich nas fhaide cèin, seach air an Spàinn. Leis an dòigh sa bheil Madrid air dèiligeadh ri Tìr nam Basgach, fad nam bliadhnaichean mòra, is a dhèiligeas i fhathast ri Catalòinia fhad ’s a tha mi a’ sgrìobhadh, cha chuireadh e iongnadh orm nach biodh Gibraltarach sam bith airson creineach eile a dhèanamh dheth fhèin, do Riaghaltas nach gabh ri ionnanachdan is cultaran dùthchasail is a chuireadh bacadh air fèin-riaghladh sam bith, nam b’ urrainnear.
Mar sin, ma ’s e sin a bheir air muinntir Gibraltar a bhith nam pàirt de sgioba Bhreatainn, is dòcha gur e an aon seòrsa ceist a chaidh a thogail ann an Sasainn. Gu dearbh, a bheilear an dùil, ann an dà-rìribh, gun do rinn an 46.6% de Shasannaich car a’ mhuiltein is naidheachd na dàimhe sònraichte eadar Tèrag is Arlene ga sgaoileadh romhainn? ’S fhada o chuireadh Èirinn a Tuath dùbhlan ro Westminster agus ’s lèir gu leòr nach eil na Tòraidhean deònach idir an oidhirp cheart a dhèanamh gus piseach eaconamach a thoirt air an àite, is air Stormont fhèin ath-fhosgladh ann an lorg staing Achd Gàidhlig na h-Èireann. Chan eil e doirbh fhaicinn nach cuir libearalaich is sòisealaich Shasainn, nam measg iadsan a bhòt gus ar cumail san Aonadh Eòrpach, luach sam bith ann am poileasaidh Pàrtaidh Deamocratach Ulaidh, fhad ’s a chailleas iad an tud is an tad aig earball leasachadh chòirichean daonna do bhoireannaich is muinntir LGBT.
A dh’aindeoin fàs is fàilleadh UKIP is beachdan fada gu deas is a’ cheist mhaireannach an crochadh os cionn in-imriche, chan eil e mì-reusanta a bhith a’ faicinn bheachdan is libearalachd ga toirt orra am measg na tha air taobh deas a’ mheadhain. A dh’aindeoin connspaid a bha ag èirigh aig àm pòsadh co-ionnan is ceadachadh ana-torrachais laghail, bidh rannsachaidhean eile a’ sealltainn gu bheilear a’ fàs cleachdte ri sin, a-nis, gu ìre far a bheilear an dùil ris ann an dùthchannan eile. A’ toirt fainear dhan adhartas shòisealta sin, is dòcha, dhaibh-san, gu bheil Stormont na dhùbhlan ro mhòr is gum faigheadh iad cuidhteas e air sgàth an droch bhlas a tha claon-bhreith a’ fàgail air an teanga. Air an làimh eile, dh’fhaoidte gum faicear sluagh nàiseantach, no Caitligeach, co-dhiù, a’ sìor-fhàs is a’ fuasgladh ceist ath-aonadh na h-Èireann, ge b’ e dè an toradh a bhiodh aig pròiseas deamocratach is reifreann eile. Chìthinn tuigse is fiosrachadh air a’ chùis an-seo, seach cion bàidh a-mhàin.
Is na Sasannaich fhèin? Chan fhiach a bhith bodhar ris na guthan taiceil a chaidh a chluinntinn aig àm an reifreinn againne. Guthan dhaoine a chunnaic buannachd Taigh an Ròid is a dh’iarradh sin dhaibh fhèin. ‘S ann le cinnt a dh’fheumas sinn a bhith pròiseil às mar a shoirbhich sgaoileadh-cumhachd is fèin-riaghladh dhuinn ann an Alba. A bheil e cho neònach gum feuchadh an aon nàisean a-mhàin aig nach eil seanadh nàiseanta fhèin an rud ceudna. ’S maireannach ceist chùisean Shasannach is comas bhall à dùthchannan eile a bhith an sàs innte. Eadar seo is sin, a bheil e cho doirbh a bhith a’ faicinn fàs miann fèin-riaghlaidh ann an Sasainn, a dh’iarradh ìre chumachdan, gus astar a chumail o bhrùidealachd Westmister Tòraidheach is coimhearsnachdan, gu seachd àraid aig tuath, a dhìon?
Gu mì-fhortanach ann an Sasainn, chan eil an taghadh ann. Bidh buidhnean leithid Sgaoileadh-chumhachdan do Shiorrachd Eabhraige, nam bheachd-sa, a’ sgapadh an smior is a’ toirt air falbh, le bhith ro mhionaideach, bho iomairt aig ìre nàiseanta a dhèanadh fìor-fheum ann an Sasainn. Ach tha e na shamhla dòchais, cuideachd, gu bheilear a’ faicinn slighe eile, air falbh bho nàiseantachd Shasannach is Bhreatainneach an taoibh dheis, dhen robh Br-a-mach fhèin na fhianais. Dh’fhaodamaid-ne an-seo ann an Alba, ma tha sinn fialaidh gu leòr, a bhith taiceil ri sin is an còmhradh fhosgladh, le a bhith a’ sealltainn ciamar a shoirbhicheas nàiseantachd shìobhalta ann an làmhan an taoibh chlì. Chan eil a dhìth ach an dàrna làmh a shìneadh, air cho mòr ’s a ghrèimhicheadh an làmh eile an neo-eisimeileachd a tha a dhìth oirnn.
Gu mì-fhortanach, sin rudeigin nach fhaic Stiùbhart Caimbeul, a bha air cùl an rannsachaidh fhèin, is e cho daingeann nàimhdeas eadar na dùthchannan a bhrosnachadh a-rèir na thuirt e. Tha Caimbeul na dheagh shamhla de nàiseantaich a nì fuaim mòr is e ceart gum bu chòir nàisean sam bith am miann aige fhèin a chur an cèill, ach aon uair is gu bheil e a’ faicinn an aon bheachd air an taobh eile, ’s clis a thilleas e le briathran diùltainn, mar bhobag bleideil. Gun teagamh, tha Gàidheil an-seo cleachdte ris an sgrìobhadh ‘bheachdail’ aig Wings, a chuireas nar cuimhne, gu tric is gu cunbhalach, nach eil àite don Ghàidhlig anns an Alba Neo-eisimeileach a dheasaicheadh is a chuireadh e romhainn. Gu dearbh, a-rèir Chaimbeul, ’s fhiach ceist a thogail am biodh àite do na Gàidheil fhèin mur a biomaid deònach Beurla a bhruidhinn a là ’s a dh’oidhche. Mar sin, ma tha Caimbeul cho deònach nàmhaid a dhèanamh den luchd-dùthcha aige fhèin, cha bu chòir dha a bhith na iongantas dhuinn gum faiceadh e nàimhdeas ann an toraidhean an rannsachaidh aige; iomairt, aig a’ cheann thall, nach robh cho soirbheachail sin is nach d’ rinn trusadh ach air còrr is mìle de luchd-fhreagairt.
Dhòmhsa dheth tha mi buailteach is deònach rudeigin math a chìreadh às na toraidhean, agus is dòcha gu bheil mo lèirsinn is mo chuid eòlais phearsanta – mar Ghàidheal, mar Eabhraigeach, mar Shasannach – beagan nas fharsainge is nas ion-ghabhalach na tha a chuid-san.
Ann an cainnt Chaimbeul cha chluinn mi ach briathran balaich-sgoile, a bha mì-chàilear, nach robh coibhneil, sa chlas, is a chluich leis fhèin aig àm-plèadha.
Tha Marcas Mac an Tuairneir na bhàrd is na sheinneadair is na thagraiche ollamhachd ann an Roinn na Ceiltis is Eòlas na h-Alba, ann an Oilthigh Dhùn Èideann. Tha dà cho-chruinneachadh bàrdachd Gàidhlig is Beurla aige an clò – ‘Deò’ (Grace Note, 2013) is ‘Lus na Tùise’ (Bradan Press, 2016) – is cho-sgrìobh e pamflaid eile – ‘beul-fo-bhonn / heelster-gowdie’ (Tapsalteerie, 2017) – a rinn e còmhla ri bàrd na Beurla is na Beurla Gallta, Stuart A. Paterson. Airson tuilleadh fiosrachaidh, faicibh www.marcas.scot


text:
- TIOTAL
- Boireannach agus Clann
- EXTERNAL ID
- HCD00733
- ÀITE
- neo-aithnichte
- LINN
- 1900an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12437
- KEYWORDS
- teaghlach
clann
boireannach
Tha am boireannach seo a' nochdadh ann an grunnan de dhealbhan le Donnchadh Mac a' Phearsain, agus 's dòcha gun robh i càirdeach dha. Tha coltas gu bheil iad nan aodach Sàbaid a rèir fasan linn Eideaird. Dh'fhaodadh gur e càraid a tha san dithis nighean bheag air gach taobh dhen leanabh
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Constabal Ionaltraidh ann an Col Uarach
Chaidh innse do sheann chomataidh ionaltraidh Chuil Uaraich ann an Leòdhas gun deach constabal ionaltraidh a chur an sàs sa bhaile aca.
Chuir Coimisean na Croitearachd a' chomataidh a-mach às oifis bho chionn mìos 's iad a' fàgail orra nach robh iad air làn-sgrùdadh a dhèanamh air na cunntasan aca.
A-nis tha an coimisean air fear às Inbhir Narann a chur os cionn ghnothaichean gus an tèid an suidheachadh a rèiteachadh.
Ann an litir gu croitearan Chuil Uaraich dh'innis an coimisean mun co-dhùnadh aca constabal ionaltraidh a chur an sàs sa bhaile airson dleastanasan na seann chomataidh ionaltraidh a choileanadh.
Dh'iarr iad air na croitearan co-obrachadh leis a' chonstabal agus fiosrachadh sam bith a bha a dhìth air a thoirt dha.
Thuirt an coimisean gun robh iad an dòchas nach biodh e san dreuchd fada agus gun deadh comataidh ionaltraidh ùr a thaghadh ann an ùine nach biodh fada.
Thèid tuarastal a' chonstabail a phàigheadh a-mach à airgead na comataidh ionaltraidh fhèin.
Coinneamh
Ann am brath-naidheachd thuirt an coimisean gu bheil dleastanas orra fo Achd na Croitearachd sgrùdadh a dhèanamh air casaidean neo-riaghailteachdan ionmhasail a tha luchd-earrannan baile a' togail agus gu lean na rannsachaidhean aca gus an tèid mìneachaidhean freagarrach a thoirt seachad.
Thuirt an coimisean gum bi iad ri fhaotainn airson coinneachadh ri croitearan Chuil Uaraich Diluain seo tighinn agus gun tèid suidheachadh a' bhaile a mhìneachadh an uairsin.
Thuirt iad cuideachd gun obraich iad còmhla ri luchd-earrannan airson "an t-slighe air adhart as freagarraiche fhaighinn."
Ach tha ceist ann a bheil na croitearan deònach an coinneachadh.
Thog eòlaiche lagha chroitearachd, Brian Inkster, ceist mu a bheil còir aig a' choimisean constabal ionaltraidh a chur an sàs an dèidh dhaibh comataidh ionaltraidh a chuir às oifis.
A rèir Mhgr Inkster chan eil an cumhachd sin aca fo Achd na Croitearachd.


text:
Naidheachdan 11:00m
4 An Dàmhair 2012 Ùraichte aig Ùraichte aig
April Jones
Chuir uisge trom agus tuiltean maill air Poilis a chuir an treas oidhche seachad a' coimhead airson April Jones, an nighean bheag a chaidh a thoirt am bruid ann am baile Machynlleth ann am meadhan na Cuimrigh oidhche Luain. Chaidh April, a tha 5 bliadhna de dh'aois agus air a bheil cerebral palsy, fhaicinn a' falbh ann an carbad. Tha na Poilis fhathast a' ceasnachadh Mark Bridger, a tha 46, agus a bhuinneas dhan sgìre.
Siria
Thuirt NATO gun do rinn Siria briseadh follaiseach air lagh eadar-nàiseanta le sligean mòrtair a losgadh thar na crìche gu ruige na Tuirce. Chaidh còignear a mharbhadh air taobh na Tuirce, a fhreagair le sligean bho ghunnaichean mòra a' losgadh air targaidean ann an Siria. Bidh an UN a' deasbad na cùise an-diugh fhathast.
Loidhne Rèile a' Chosta an Iar
Thuirt fear a bha na cheannard air an t-seirbheis chatharra gu bheil e ceàrr do mhinistearan an Riaghaltais a bhith a' cur coire gu poblach air seirbheisich chatharra airson na butarais mu sheirbheis rèile prìomh loidhne a' chosta an iar. Dh'aidich am Morair O'Donnell, a dh'fhàg a dhreuchd mar Rùnaire a' Chaibineit nuair a thàinig Riaghaltas na Co-bhanntachd gu bith, gu bheil a' chùis a' togail cheistean ge-tà mu chomasachd aig an t-seirbheis chatharra.
Jeremy Forest
Thuirt cùirt san Fhraing gum faod tidsear à Breatainn a thilleadh dhan dùthaich seo a fhreagairt chasaid gun tug e leanabh am bruid. Chaidh Jeremy Forest a chur an grèim ann am Bordeaux Dihaoine seo chaidh, seachdain an dèidh dha teicheadh dhan Fhraing còmhla ri nighean-sgoile à Eastbourne ann an Sussex, Megan Stammers, a tha 15 bliadhna de dh'aois.
Ministearan Gèidh
Tha dà mhinistear eile air gluasad dhan Eaglais Shaoir bho Eaglais na h-Alba 's iad mì-thoilichte mu cheist nam ministearan gèidh. Dh'fhàg an t-Urr. Pòl Gibson Coithional Bhaile Dhùthaich an-uiridh, agus bha an t-Urr. Ruairidh Moireasdan air a dhreuchd a leigeil dheth mar mhinistear mus do ghluais e fhuair iad àite san Eaglais Shaoir aig coinneimh Choimisein an Àrd-Sheanaidh ann an Dùn Èideann an-raoir.
Ceannard-sgoile
Tha iomairt air Facebook a' cur an aghaidh ceannard gun Ghàidhlig fhastadh gu Bun-sgoil Ghàidhlig Inbhir Nis. Tha e air faileachadh air Comhairle na Gàidhealtachd ceannard le Gàidhlig fhaighinn, agus tha iad a' beachdachadh air ceannard làn-ùine gun Ghàidhlig a chur anns an dreuchd. Tha Comann nam Pàrant ann an Inbhir Nis a' cur an aghaidh sin leis an iomairt air Facebook.


text:
Bha sin inntinneach a leughadh. Tha mi a’ dèanamh fiugair a-nis fiù ’s nas motha far am bi mi-fhèin an sin aig Seanadh na Cuimrigh.
Air ais anns an Ògmhios, chaidh na h-oifigearan leasachaidh Gàidhlig aig Pàrlamaid na h-Alba, Marc is Alasdair air turas dà latha airson ionnsachadh mu Sheanadh Nàiseanta na Cuimrigh ann an Caerdydd/Cardiff.
Bha sinn airson faighinn a-mach mu thòrr diofar rudan: foghlam, na meadhanan sòisealta, obair coimhearsnachd, eadar-theangachadh, eadar-mhìneachadh agus àite na Cuimris san t-Seanadh.
Thòisich an turas againn le turas gu Tŷ Hywel còmhla ri Mari Wyn Gooberman, Ceannard an Fhoghlaim anns an t-Seanadh. Fhuair an togalach seo ainm bho Hywel Dda, rìgh Cuimreach ainmeil san deicheimh linn a chòdaich (codified) laghan na Cuimrigh.
Ty Hywel, Seanadh Nàiseanta na Cuimrigh
Tha seòmar sònraichte san togalach seo air a bheil Siambr Hywel (Seòmar Hywel). B’ e seo Seòmar Deasbaid an t-Seanaidh bho fhosgladh an t-Seanaidh ann an 1999 gu 2006 nuair a ghluais an Seòmar agus na comataidhean dhan dachaigh bhuan aca ann an togalach Y Senedd.
Nuair a ghluais…
View original post 224 facal eile


text:
1 an Giblean
'S e 1 an Giblean an 91mh latha dhen bhliadhna a rèir a' Mhìosachain Ghriogaraich (92mh ann am bliadhna-leum). Tha 274 latha air fhàgail gus deireadh na bliadhna.
Susbaint
Tachartasan[deasaich | deasaich an tùs]
- 1501 - Ruig an ceannsaiche Spàinnteach Rodrigo de Bastidas beul na h-aibhne Magdalena aig Bocas de Cenizas.
- 1605 - Taghadh Phàpa Leo XI, ann an Cathair na Bhatacain.
- 1861 - Chaidh Bartolomé Calvo a thaghadh mar Cheann-suidhe Choloimbia.
- 1868 - Bha Santos Gutiérrez Prieto na cheann-suidhe Choloimbia gu 1870.
- 1889 - Chaidh Kobe (an t-Seapan) a stèidheachadh.
- 1939 - Chaidh Cogadh Sìobhalta na Spàinne gu crìoch agus chaidh Dàrna Poblachd na Spàinne a dhol à bhith.
- 1941 - thug a' Ghearmailt, an Ungair agus an Eadailt ionnsaigh air Iùgoslaibhia.
Breithean[deasaich | deasaich an tùs]
- 1837 - Jorge Isaacs, ann an Cali, bàrd agus ùghdar cliùiteach à Coloimbia.
- 1920 - Toshiro Mifune, actair Seapanach
- 1815 - Otto von Bismarck, ann an Schönhausen. Prìomhair na Prùise is na Gearmailte.
- 1865 - Richard Adolf Zsigmondy ann am Vienna. Ceimigear às an Ungair, a bhuannaich an Duais Nobel ann an Ceimigeachd ann an 1925.


text:
Sneachda an dèidh grèine
Tha sìde gheamhradail air tilleadh gu Alba an dèidh a' Mhàirt a bu bhlàithe riamh.
Tha suas gu 10 oirlich de shneachda air tuiteam ann an Siorrachd Obar Dheathain.
Tha na poileas ann an Roinn a' Mhonnaidh ag ràdh gur ann am Moireibh as miosa a tha cùisean.
Chaidh cuid de rathaidean air talamh àrd a dhùnadh, nam measg an A939 eadar Baile nan Granndach agus Damh-Ath, agus am B9007 eadar Drochaid Charra agus Feàrnais.
Chaill mu 3,000 dachaigh an dealan ann an Siorrachd Obar Dheathain agus Moireibh, agus an sneachda air loidhnichean a mhilleadh.
Tha Scottish Hydro Electric ag ràdh gum bu chòir gum bi an dealan air ais ag obair ro dheireadh an là Dimàirt.
Tha rabhadh òmar an sàs air feadh cuid mhath de dh'Alba.


text:
Gàidhlig - cha bhithinn às a h-aonais!
Bidh Sainsbury’s a tighinn gu Inbhir Narann
Bha an taigh-cùirte loma-làn agus cha robh a h-uile duine faighinn a-steach agus rinn feadhainn casaid dha na h-ùghdarrasan ach chum iad a’ dol leis a’ choinneimh a dh’aindeoin sin. Saoilidh mi gur robh bharrachd air ceud dhaoine san rum sin agus cha robh mòran dhiubh an aghaidh Sainsbury’s. Nuair a thug Sainsbury’s seachad oraid thug an sluagh bualadh-bhas gu mòr, mòr dhaibh agus nuair a bha an fheadhainn eile a’ bruidhinn bha iad a’ magadh orra.
Aig a cheann thall bhòt na comhairlich 12-2 gus cead a thoirt gu Sainsbury’s. Abair thusa gur robh fuaim bualaidh-bhas ri cluinntinn shìos aig a’ chala. Latha eachdraidheil do Inbhir Narann. Chan fhaca mi a leithid coinneimh a riamh roimhe ann an Inbhir Narann. Chan eil againn ann an Inbhir Narann ach Somerfields agus Co-op beag agus chan eil mòran daoine toilichte leotha idir agus tha dùil againn uile gum bi Sainsbury’s againn ann an ùine nach bidh fada. ’S ann mar sin a bha e an-diugh.
Saoil an cuir iad soidhnichean dà-chànanach an àirde?


text:
Coinneamh mu aiseag Armadail
Coinnichidh Fòram Còmhdhail Shlèite ri riochdairean Chal Mac Diciadain, agus draghan a' sìor fhàs mun t-seirbheis aiseig eadar Armadail is Malaig.
Chaidh grunn sheirbheisean atharrachadh o chionn ghoirid air sgàth na h-aimsire agus an làin, le dùil ri tuilleadh atharrachaidhean anns na mìosan ri tighinn.
Tha cathraiche Fòram Còmhdhail Shlèite, Ruairidh Moireach, ag ràdh gum bi seo a' toirt buaidh mhòir air an àite, agus gum feum CalMac innse dè tha iad a' dol a dhèanamh mu dheidhinn.
"Tha sinn a' dol a dh'fhaighneachd dhaibh dè as ciall do na tha seo," thuirt Mgr Moireach.
"An dèidh nan gealltanasan a thug iad seachad, an clàr-ama a chuir iad a-mach, agus an rudan a bha daoine a' sùileachadh bhon t-seirbheis agus nach eil e comasach dhaibh a-nise idir idir a choileanadh.
"Feumaidh iad cunntas a thoirt orra fhèin an sin, agus innse dhuinn dè 's coireach, agus a bheil càil sam bith as urrainn dhaibh a dhèanamh mu dheidhinn," thuirt e.
Dh'innis CalMac dhan BhBC gun robh iad a' cumail sùil gheur air an t-seirbheis seo.
Thuirt iad gun robh àrdachadh air a bhith ann air àireamhan an luchd-cleachdaidh sa chiad chola-deug den t-seirbheis Shamhraidh, an taca ris an aon àm an-uiridh.
Dh'aidich iad gun robh agus gum biodh an làn a' toirt buaidh air seirbheisean, ach gum b' urrainn siud a làimhseachadh, agus gun robh fhathast barrachd sheòlaidhean, le barrachd rùm air na h-aiseagan, air a bhith ann na aig an aon àm an-uiridh.


text:
- TIOTAL
- Gàrradh-bhataichean Chaol Loch Aillse
- EXTERNAL ID
- PC_RAMSAY_085
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1960an
- CRUTHADAIR
- William J Grant
- NEACH-FIOSRACHAIDH
- William J Ramsay
- AITHNEACHADH MAOINE
- 29763
- KEYWORDS
- iasgach
bàtaichean
Tha an dealbh seo bho na 1960an a' sealltainn bhàtaichean eadar-dhealaichte air an tràigh aig Caol Loch Aillse, le feadhainn dhiubh gan càradh. Tha bàtaichean agus a' mhuir air a bhith nam pàirt chudromach de bheatha nam bailtean ri taobh na mara, coltach ri Caol Loch Aillse. Gu math tric, bhiodh daoine ag iasgach agus a' dèanamh obair croitearachd gus teachd-a-steach fhaighinn dhan teaghlach, aig àm nuair a bhiodh feum air an dà rud a dhèanamh. Aig cùl na deilbh air an làimh chlì, tha an stèisean agus cidhe rèile, a bha na cheangal cudromach ri Inbhir Nis agus an taobh an ear